TERLIBAT KEMALANGAN - BADE HJ AZMI ALAMI TULANG KAKI RETAK

Pengarah terkenal, Bade Hj. Azmi semalam telah terlibat dalam sebuah kemalangan jalan raya di Bentong, Pahang semasa dalam perjalanan pulang dari Terengganu yang melibatkan antara sebuah kereta dan lori.

Berita itu telah disahkan oleh pengurus produksinya, Zaidi Mat Zain yang berada di Hospital Bentong, Pahang selepas dimaklumkan mengenai kecelakaan tersebut: "Betul Bade terlibat dalam kemalangan. Sekarang dia berada di Hospital Bentong dan sudah boleh pulang ke rumah. Dia okey cuma di bahagian tulang kakinya retak," jelasnya.

Menurut Penerbit Switch On Entertainment Sdn Bhd, Ritz Tahir, kemalangan berlaku kira-kira pukul 4 pagi ketika mereka dalam perjalanan pulang selepas menjalani penggambaran telefilem berjudul Sebelum Pulang.

Klik untuk gambar besar

"Kami semua baru selesai menjalani penggambaran telefilem Sebelum Pulang di Terengganu. Selain Bade, ada empat lagi penumpang lain yang terdiri daripada kru produksi. Mereka dikejarkan ke Hospital Bentong untuk pemeriksaan lanjut dan semuanya okay! Doktor benarkan mereka pulang dan Bade pun sekarang tengah berehat di rumah. Alhamdulillah, semuanya stabil dan selamat, cuma kereta agak teruk," katanya.

Kemalangan itu menyebabkan kereta jenis Honda CRV yang dipandu mengalami kerosakan teruk. Sementara itu, pelakon Amyza Adnan turut memuat naik foto dan maklumat mengenai insiden tersebut di laman Instagram miliknya.

"Saya dapat Whatsapp dari kawan, pengarah terkenal Bade Hj Azmi mengalami kemalangan di Bentong semasa dalam perjalanan pulang dari Terengganu setelah kami selesai penggambaran telefilem Sebelum Pulang. Keadaan dilaporkan stabil. Sama-sama kita doakan semoga yang terlibat berada dalam keadaan selamat. Petang nanti saya akan ke Hospital Bentong," tuturnya.

Usaha menghubungi Bade tidak berjaya apabila panggilan telefon tidak berjawab Selain Amyza Aznan, telefilem 'Sebelum Pulang' turut dibintangi oleh pelakon Nad Zainal, Datuk Jalaluddin hassan dan Wan Maimunah. Dalam perkembangan yang lain, Bade kini sedang rangka promosi filem terbaharunya berjudul 'Ratu Kala Jengking: Puteri Keranda' yang bakal menemui penonton di pawagam pada Khamis ini.

Bade atau nama sebenarnya Badaruddin Haji Azmi telah mengarahkan dan menulis beberapa filem pecah panggung yang diiktiraf secara kritis.

www.myartis.com / Sumber & foto: Astro Gempak, mStar & Instagram Amyza Aznan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KAKAK NORMAN HAKIM BIDAS CHEF WAN..??

Kemungkinan disebabkan komen ikhlas Chef Wan dalam laman sosial Facebooknya mengenai perkahwinan Norman Hakim dan Memey, timbul isu hangat terkini apabila seorang individu yang dikatakan kakak kepada Norman Hakim membidas Chef selebriti itu di facebooknya.

Rentetan isu tersebut bermula apabila salah seorang peminat mengirimkan entri itu kepada Chef wan. Dan melalui tulisannya di Facebook, Chef Wan membalas kenyataan pihak yang mendakwa 'kakak' itu sambil mempertahankan pendiriannya.

Jom baca..!!

Klik untuk imej besar...

Wow baru terbaca tadi when one of my fan sent the link which i assume is someone blog that kata Kak Norman Hakim tu was upset by my comment on the wedding. As a celebrity ramai my fans yg nak tahu pun and minta wan cerita secara jujur.U know i cannot lie what i see plus my experiences also is pengalaman ramai press2 yg bersungut berbisik pada Wan as they were totally shocked likewise all the VIP guests at my table sampai keluar sahaja first course saya pun balik lah rumah kerana rasa mcm tertipu la pulak asyik sponsor promote barang mlm tu.

Tapi i said to myself no problem tak siapa paksa kita to stay on pun if u dont enjoy what u see mlm tu so saya balik la even afew dato at my table to pujuk Wan to stay on.For Kakak Norman to say i am jealous tu i dont think is right la because nak jealous apahal? Kau nak jahit satu badan dgn permata pun yg orang "SPONSOR ya KAK HOI" I repeat incase tak tahu apa itu SPONSOR pi buka dictionery ok.Sorry Kak my english also always very the terrible pun kena buka dictionery.Tak malu la kita sekolah dapur siang i dah surrender pun.

Does not make sense i nak jealous.Baca betul2 all my comments tu ok.Jangan serang orang tak baca dan faham2 what i wrote.Bukan nak mengumpat tetapi berkongsi pengalaman secara jujur! Whats so wrong about that? Dah my fans mintak comment i cerita lah.This is my facebook and i have the freedom to express my thoughts on my daily life.Cerita Choir lagu gereja kan Wan kata itu press yg told me tetapi i dah kata i sendiri cannot sahkan as i dont know what choir church is all about.ADA FAHAM? Baca balik what i just said! Kita menyampai kan what other had voice their opinion.

Bila cakap baju tu kecut mcm keluar dari Wahing machine is my reference as to how pendek depan gown tu sampai nak ..malas la sebut kan.Sendiri tengok tahu lah.I make that comment because tak habis2 Bill Bora tu pukul heboh harga RM500,000 mcm kita ni bodoh tak tahu nilai sebenarnya...propa tak habis.Silap siapa sampai kan ramai rasa meluat nak jemput kita datang orang kawin ke nak campaign barang? Baju apa yg bolih beli sebiji rumah tu?

We as guests to be honest that evening also have our right to be invited as guests to the wedding which we though betul2 lah wedding rupanya i felt used by the sponsors and the entire event by just being there.Tapi as a respect to both Pengantin which i have nothing against them both and that is why i still supported them to be there Wahai KAK NORMAN tu tolong fikir sikit i ni pun sibuk dan sakit tekak hari tu tapi datang jugak nak support pengantin tu nak jealous buat apa?

Kan i said in my comment to be fair and wise to everyone i dont blame anyone.What did i say in my comment dalam Galaxi live over TV 9 hari tu..The wedding is about the sponsor nak merai pengantin to promote their products.Sampai sanggup kata Wedding of the year yg create too high expectation to the public offcourse curious la nak tahu apa dia yg berjuta juta tu.Campaign habis2an Akhirnya semua Propa lebih.Cuba sponsor tak heboh2 pasal tajaan tu tak lah orang rasa di propa.So next time learn to be modest la.

Just to show Kak Norman to how happy all the press were covering the wedding ahad yg lalu i tercari cari jugak gambar2 dan cerita2 Wedding of the year tu tapi haram tak jumpa pun dalam paper.I saw at least 50 juru gambar easily.My opinion is not just Wan seorang tetapi ramai lah mlm tu.Dah buat silap telan sudah lah.Sampai keluar embassy ni semua dapat bilik free la ada aku kisah? Dah di taja mesti lah dapat Free...Kak Norman tolong buka dictionery cari perkataan Free tu apa?

I honestly take this apportunity to appologised to Norman and Memey if apa yg i cakap terguris hati sebab abg tak niat mcm tu cuma menyampaikan pengalaman abg mlm tu secara jujur.Kan abg kata the decor memang cantik likewise all yg pakaian and everything to be fair tapi yg berjuta tu rupanya pearl tu semua.Infact u also cannot blame the pengantin if the sponsor nak meraikan wedding mereka....its their choice.its their wedding tapi silap besar is being Propa berjuta and wedding of the year sekali indah khabar dari rupa tu yg jadi sensasi!

My 2 cents wise advice to all celebrities next time nak kawin dapat kan sponsor jika berani nak heboh2 kan wedding of the year or harga berjuta juta ni jangan terus percaya What the sponsor can deliver..look at the nature of the agreement and spell it out clearly to all the press supaya the public tak termakan cerita tu semua.Bila dah jadi mcm ni kita nak melenting apa pasal? Masa dapat cerita sponsorship kita senyum now that it was not deliver as what the public and media expect kena la jugak terima kenyataan.Indeed its a gamble la.As i always say nothing is free in life.u just got to pay a price for it!

Ok la Tok Nak tidur kan si Tristan ni yg mlm2 buta tak reti penat merayap masuk bawah meja keluar bawah meja..masuk dapur keluar bilik mandi dah mcm mandor la pulak mlm2 buta ni..Nanny dan my maid dah membuta penat melayan dia seharian dia mcm Tarzan lagi yg lost his cawat! Pusing sana sini.Thanks for Listening and understanding.Sometime in life its good with speak about this and debate it clearly without sedikit rasa tak baik di hati.Banyak pelajaran kita belajar dari sikap manusia itu sendiri mau pun penaja.So Beware when u take such risk in life as there always a price u need to pay! Sweetdream Muah! Love u all.


AHLI PARLIMEN TANJUNG KARANG SUMBANG RM1,000 - WANI COMEL GEMBIRA, DAPAT KIRIM BUAT IBU

"Terima kasih Tan Sri Noh Omar sudi meluangkan masa bertemu Wani. Wani ucapkan banyak-banyak terima kasih @mynohomar. Tak sangka beliau sudi luangkan masa berjumpa saya untuk bertanya khabar dan memberi sumbangan @mynohomar bukan pemimpin, tapi NEGARAWAN.

"Tak pernah saya menerima wang sejumlah RM1000.. dapat la saya kirimkan buat Ibu di kampung. Itu laa sebenarnya harapan saya untuk membantu keluarga. InsyaAllah saya yakin kesabaran dan dugaan yang saya lalui akan digantikan dengan kebahagiaan.

"Amin ya Allah Amin," demikianlah tulis Wani Comel yang meluahkan rasa teruja dan gembira apabila dapat bertemu dengan Ahli Parlimen Tanjung Karang, Tan Sri Noh Omar.

Klik untuk gambar besar

Berkongsi perkara tersebut menerusi laman Instgaram, Wani turut mengucapkan terima kasih kepada Noh Omar yang juga bekas Menteri Pertanian dan Industri Asas Tani itu yang sudi meluangkan masa untuk berjumpa dengannya.

Dalam pada itu, Wani berkata sumbangan dan juga pemberian oleh Ahli Parlimen itu cukup bermakna kerana wang tersebut mahu dikirimkan buat ibunya di kampung.

Terdahulu, nama Wani Comel hangat diperkatakan apabila gadis itu membuat pendedahan mendakwa diperdaya dengan janji manis usahawan kosmetik berhubung pelantikannya sebagai duta produk pelangsingan.

www.myartis.com / Sumber & foto: Astro Gempak & Instagram Wani Comel

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAKSI NAFI SELAMATKAN ZIZIE IZETTE & BUNG MOKTHAR DENGAN BERI KETERANGAN BERCANGGAH

"Saya tidak berbohong di mahkamah," itulah kata perunding unit amanah, Norhaili Ahmad Mokhtar, 45, ketika dipanggil semula untuk disoal balas oleh pihak pendakwaan di Mahkamah Sesyen di sini hari ini.

Norhaili menafikan bahawa dia memberi keterangan bercanggah di mahkamah, semata-mata untuk menyelamatkan Datuk Seri Bung Moktar Radin dan isterinya, pelakon Datin Seri Zizie Izette. Sebaliknya saksi itu memberitahu kepada keterangannya di mahkamah adalah benar.

Semasa prosiding Timbalan Pendakwa Raya Law Chin How memohon kepada mahkamah supaya menganggap saksi itu sebagai saksi belot dan mendapatkan kebenaran mahkamah untuk memeriksa balasnya.

Ini kerana Chin How berkata, mahkamah perlu melihat percanggahan keterangan saksi utama itu di mahkamah pada prosiding lalu dengan lima rakaman percakapan oleh pihak Suruhanjaya Pencegahan Rasuah Malaysia (SPRM) bermula 2016 hingga 2018.

Klik untuk gambar besar

Menurutnya, ia adalah membabitkan lima rakaman percakapan saksi itu di pejabat SPRM Putrajaya pada 22, 28 Jun, 19 Julai, 4 Oktober 2016 dan 10 Disember 2018.

"Antara percanggahan itu ialah saksi menyatakan Bung Moktar tidak pernah meminta RM3.5 juta pada 4 Mei 2015 sedangkan ketika rakaman percakapan dengan SPRM, Bung Moktar ada meminta rasuah.

"Selain itu, dalam prosiding lalu saksi itu juga menyatakan RM2.8 juta diberi kepada Zizie Izette adalah wang pengenalan sebaliknya dalam rakaman percakapan di pejabat SPRM, beliau menyatakan wang itu adalah rasuah," ujarnya.

Bagaimanapun, peguam, M.Athimulan membantah permohonan pendakwaan untuk menyoal balas dan melayan Norhaili sebagai saksi belot. Ini kerana katanya, Norhaili telah memberi kerjasama kepada pendakwaan dan pembelaan ketika memberi keterangan di mahkamah.

"Saksi (Norhaili) tidak menunjukkan bahawa dia mengelak untuk menjawab mana-mana soalan yang dikemukakan, beri kerjasama yang baik dan mengaku tidak menipu, jadi adakah itu menunjukkan bahawa dia adalah saksi belot?" tuturnya.

Mengikut pertuduhan Bung ,64, didakwa atas dua pertuduhan menerima rasuah sejumlah RM2.2 juta dan RM262,500 sebagai dorongan mendapatkan kelulusan Felcra untuk membuat pelaburan RM150 juta dalam unit amanah Public Mutual.

Bung yang merupakan Pengerusi Bukan Eksekutif pada ketika itu, dituduh menerima rasuah daripada ejen pelaburan Public Mutual Madhi Abdul Hamid, 38, menerusi isterinya Zizie, 44.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DUA TAHUN DALAM JAGAAN - HAFIZ HAMIDUN BERSYUKUR AKHIRNYA HAMDEE RASMI JADI ANAK ANGKATNYA

"🥰 Alhamdulillah, setelah lebih 2 tahun Hamdee dalam jagaan saya, hari ini rasmi Hamdee sebagai anak angkat saya. Urusan di Jabatan Pendaftaran Negara pun dipermudahkan. Syukur.

"Terima kasih kepada semua yang terus doakan Hamdee, semoga Hamdee akan terus dapat kasih sayang yang sempurna sampailah dewasa nanti," itulah kata Hafiz Hamidun yang meluahkan rasa syukur apabila anak jagaan bernama Hamdee Hafiz yang diasuh sejak dua tahun lalu akhirnya secara rasmi menjadi anak angkatnya.

Dalam masa sama, penyanyi dan komposer itu juga bersyukur apabila urusan di Jabatan Pendaftaran Negara (JPN) berjalan dengan lancar.

Klik untuk gambar besar

Berita gembira itu dikongsikan Hafiz di akaun Instagram miliknya sehingga menerima pelbagai maklum balas positif daripada pengikut serta rakan selebriti.

Kebanyakannya menitipkan ucapan tahniah dan mendoakan agar pelantun lagu Kasih Padamu itu menjadi bapa yang baik serta penyayang.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MIZZ NINA MENANGIS KETIKA BERI CERAMAH TENTANG PENCERAIAN - NETIZEN TURUT SEBAK

Umum sedia maklum mengenai berita perpisahan antara pasangan selebriti, Noh Salleh dan Mizz Nina yang telah bercerai talak satu. Berita tersebut telah mengejutkan industri hiburan.

Baru-baru ini, tular di laman TikTok video memaparkan penyanyi dan aktivis kemanusiaan, Mizz Nina yang dilihat tidak dapat menahan sebak ketika memberi ceramah tentang hikmah penceraian.

Difahamkan, video tersebut dirakamkan ketika persidangan Spiritual Summit 2022 yang berlangsung 21 Ogos lalu anjuran Safinah Institute. Mizz Nina membuat perkongsian bertajuk 'A Heart of Stone: The Case of a Hardened Heart and its Cure'.

Video menggunakan audio lagu 'Hijrah Cinta' nyanyian asal Datuk Seri Rossa yang dinyanyikan semula Wany Hasrita itu meraih perhatian ramai hingga tular. Video yang dimuat naik itu sudah mencecah lebih 750,000 tontonan, lebih 79,000 tanda suka dan lebih 2,500 komen serta perkongsian semula.

Klik untuk gambar besar

Menerusi video dikongsikan, Mizz Nina atau nama sebenarnya Shazrina binti Azman gagal menahan air mata yang berlinangan sambil memegang tisu dan berkata Allah SWT tahu apa yang terbaik buat hamba-Nya.

"Jadi saya rasa kita perlu tukar mindset dan fikir sesuatu sedang berlaku sama ada kesenangan atau kesusahan," katanya.

Jelasnya lagi, dalam kesenangan kita akan melahirkan rasa syukur dan dalam kesusahan kita akan belajar untuk sabar. Dalam pada itu, Nina turut berkongsi tentang sebuah kisah seorang wanita yang bercerai dengan suaminya dan bagaimana wanita itu melalui proses penceraian.

"Wanita itu berkata 'macam mana saya nak lalui semua ni?' dan dia hanya kembali kepada Allah dan bersyukur kepada Allah. Ia satu kehilangan tapi dia bersyukur suaminya sudah menghabiskan masa bertahun-tahun bersamanya. SubahanAllah," tuturnya.

Menurut Nina, mindset itulah yang mengubah segala persepsi dalam apa sahaja ujian yang melanda dan kita perlu faham bahawa pasti ada sesuatu yang berlaku disebaliknya (hikmah).

"Allah akan jawab doa kita dalam tiga cara, samaada Allah akan jadikan ia berlaku, selamatkan kita dari keburukan yang lebih besar, atau Allah akan simpan (menjadikannya pahala) di akhirat kelak," ujarnya.

Menerusi tinjauan di ruangan komen, netizen memberikan kata-kata semangat buat Mizz Nina.

"Pertama kali tengok dia (Mizz Nina) nangis. Ya Allah hadiahkanlah dia syurga-Mu, amin," antara komen netizen.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


11 GAMBAR : CINTA JARAK JAUH - NUBHAN AF6 BERTUNANG DENGAN BAKAL DOKTOR

Perkenalan sejak enam tahun lalu yang berputik ketika di Pulau Pangkor akhirnya bakal membawa ke jinjang pelamin. Demikianlah halnya dengan bintang Akademi Fantasia musim keenam (AF6), Nubhan, 28, yang selamat melangsungkan pertunangan 11 pagi semalam dengan Afifah Hidayah Ahmad Tawfek, 25.

Pertunangan serba sederhana itu telah diadakan di kediaman keluarga Afifah di Seremban 2, Negeri Sembilan.

Klik gambar untuk size besar

"Kami rancang bernikah dalam tempoh setahun lagi. Ikutkan lagi cepat lagi elok tapi dalam masa yang sama dia (tunang) perlu melunaskan baki pengajian setahun lagi di Mesir.

"Dia bakal doktor gigi dan sepanjang tempoh kenal kami memang melalui cinta jarak jauh," ujar Nubhan sebagai berkata.

Mengenai cinta jarak jauh antara mereka, menurut Nubhan pada mulanya memang cukup perit bercinta sedemikian rupa. Katanya, dia boleh jadi separuh gila kerana cinta jarak jauh ini, namun Alhamdulillah ia semakin dipermudahkan menerusi panggilan video untuk melepas rindu.

"Pada mulanya juga dia tak faham kerjaya seni saya. Ambil gambar dengan artis wanita pun dia pernah cemburu. Selalunya boleh jadi gaduh sebab perkara remeh.

"Tapi sekarang dia mula memahami. Selain itu dia cantik dan manja pada mata saya," tambahnya.
 Untuk info, Nubhan dan Afifah berasal dari tempat yang sama iaitu Kuala Pilah, tetapi hanya berbeza daerah.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


3 GAMBAR - SUASANA SAMBUTAN HARI LAHIR YUSRY YANG KE-44

"Hope you had a wonderful birthday Daddylove, we sayang you. @yusrykru.

"The favourite part of birthdays for the kids. Blowing the candles. 😍Rezeki Acik dpt tiga cake sekali utk birthday dia courtesy of Mommy, Zsa Zsa and Aini and Effie.

"Thank you so much to our dear families and friends for making his birthday a meaningful one.

"Everyone that came have been missing you since you have been working so hard everyday missing good sleep. And they wanted to be there for your birthday. :)

"Syukur Alhamdulillah, i am happy for you that you are loved and adored Sayang," demikian tulis isteri kepada Yusry Abdul Halim iaitu Lisa Surihani menerusi laman Instagram miliknya.

Semalam (15 Jun) merupakan ulangtahun kelahiran Yusry yang ke-44 dan sempena hari hari itu, keluarga ini telah mengadakan sambutan kecil-kecilan bagi meraikannya.

Untuk makluman, Yusry dan Lisa mendirikan rumah tangga pada Januari 2012. Hasil perkahwinan tersebut, pasangan ini dikurniakan sepasang anak, bernama Yahaira Leanne (15 September 2015) dan Yusof Leonne (23 April 2017).

Klik untuk gambar besar

www.myartis.com / Foto: Lisa Surihani IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


"SAYA KETAHUI FOTO BOGEL ITU SETAHUN LEPAS" - AERIL ZAFREL

Sejak Ahad lalu, isu gambar bogel seakan-akan mirip wajah pelakon Aeril Zafrel tular di laman sosial itu bagaimanapun telah dinafikan oleh suami kepada Wawa Zainal menerusi laman Instagramnya.

Biarpun gambar tidak senonoh berkenaan bukan dirinya, Aeril atau nama lengkapnya, Suhairil Sunari, 29, menegaskan sudah sampai waktunya rakyat Malaysia melupakan 'tabiat' menularkan gambar demi mencari perhatian yang tiada penghujung.

Ketika dihubungi Kosmo, pelakon yang baru sahaja melunaskan pementasan teater 'Tanah Akhirku' itu berkata, dia tidak melenting apabila gambar tersebut tular, namun hanya mendoakan yang terbaik buat mereka yang suka mencari publisiti di laman sosial.

"Segelintir orang memang gemar 'membogelkan' orang sesuka hati. Jangan risau, ada balasan buat individu-individu yang suka buat begini. Saya sudah menafikan bahawa gambar bogel itu bukan saya. Lelaki dalam gambar itu tidak bersunat.

Klik untuk gambar besar

"Saya tidak tahu apa motif atau niat individu yang seperti sengaja mengaitkan gambar tidak senonoh itu dengan saya. Biarkan mereka terus berangan. Tidak mengapa, saya okey sahaja. Orang zaman sekarang memang sewenang-wenangnya 'membogelkan' orang lain tanpa memikirkan soal pahala dan dosa.

"Tunggu sahaja balasan Allah buat mereka yang suka menabur fitnah. Untuk pengetahuan anda, saya sudah mengetahui kewujudan gambar itu kira-kira sejak setahun lepas, namun saya biarkan sahaja. Ketika itu, gambar itu dikirim oleh seorang rakan saya.

"Sehingga hujung minggu lalu, ia dikirim semula oleh seorang wartawan bertanyakan sama ada gambar itu adalah saya atau sebaliknya. Terpulang kepada khalayak untuk berfikir selepas melihat gambar itu.

"Saya berharap mereka boleh membezakan mana yang benar, mana yang palsu. Alat kemaluan lelaki itu tidak sunat dan itu memang bukan saya," tuturnya yang dia tidak kisah jika tindakannya memuatnaik gambar berkenaan di laman Instagram akan mengeruhkan lagi keadaan.

Mengenai reaksi isterinya, Aeril memaklumkan Wawa hanya gelak besar bila mendapat tahu dan Aeril menegaskan isterinya lebih mengetahui tentang fizikal sebenar dirinya.

"Saya hanya gelak apabila gambar itu 'timbul' di media sosial. Wawa pun apabila tahu tentang kewujudan gambar itu hanya ketawa terutama apabila ia tular. Dia okey sahaja dan dia juga yang lebih mengetahui tentang fizikal sebenar saya.

"Saya hanya ketawa apabila mendapat tahu gambar itu tular. Saya berdoa semoga individu-individu yang gemar memfitnah orang lain dengan menyebarkan cerita tidak benar dikurniakan hidayah dan petunjuk. Saya tidak boleh halang orang lain menyebarkan cerita yang tidak benar terutama apabila masih memegang status sebagai selebriti.

Semoga mereka yang terlibat dengan penyebaran fitnah ini diberikan balasan yang sewajarnya kelak. Jangan risau, ada balasan buat individu-individu yang suka buat hal begini. Ingatlah, hari ini anda buat tidak baik kepada orang lain, suatu hari nanti ia akan datang semula kepada diri anda," katanya.

www.myartis.com / Sumber: Kosmo & mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"HAPPY BIRTHDAY CHOR! TERIMA KASIH..." - UCAPAN ERRA BUAT SHAHIR

Menerusi laman Instagramnya awal pagi tadi, penyanyi dan pelakon Erra Fazira ada menitipkan dedikasi istimewanya buat penyanyi Shahir Zawawi, bersempena dengan ulangtahun kelahirannya yang ke-29 semalam (5 Septembr 2018).

Ibu kepada Engku Aleesya yang mengucapkan ucapan sama buat rakan lain itu telah memuatnaik beberapa keping foto mereka bersama.

"Happy birthday chor!!! Moga panjang usia.. dan dberi kesihatan yg baik. dengan penambahan usia moga bertambah lah kematangan mu.. ku doakan dikau kurus size S dan sado mcm yg di impikan!! Go Go Go chor!! U can do it!! 💪😄.

Klik untuk gambar besar

"Terima kasih krn menjadi teman yg prihatin dan baik buat ku serta seluruh teman2.. Berjaya dan bahagia zahir, batin, dunia dan akhirat hendaknya.. amiiin!. 🌹❤," tulis Erra atau nama sebenarnya Fazira Wan Chek, 44.

Sebelum ini, penyanyi lagu 'Kebahagiaan Dalam Perpisahan' itu memberitahu dia belum mempunyai tarikh tertentu sebaliknya mengharapkan semua agar mendoakan yang baik-baik terhadap hubungan mereka.

Dalam masa sama, Shahir turut berjanji untuk memaklumkan perkahwinan mereka kepada umum, andai sudah pasti kelak.

Walaupun sebelum ini Erra dan Shahir mengakui hubungan mereka hanya sebagai kawan, tetapi ucapan Erra di laman sosial itu menunjukkan mereka seolah-olah sedang bercinta.

www.myartis.com / Sumber: Instagram Erra Fazira IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKIBAT C0V1D - PENERBIT & PENULIS NOVEL '7 HARI MENCINTAIKU', SITI ROSMIZAH KINI KRITIKAL DI ICU

Penerbit dan penulis novel '7 Hari Mencintaiku' dan 'Jangan Menangis Cinta' iaitu Siti Rosmizah Semail ketika ini sedang kritikal di Unit Rawatan Rapi (ICU) akibat jangkitan C0V1D.

Keadaan Siti Rosmizah dilaporkan menerusi hantaran yang dimuat naik di laman Instagram miliknya pada Ahad. Bagaimanapun tidak dinyatakan sejak bila dan di mana penerbit berkenaan menerima rawatan akibat jangkitan itu.

"Mohon sahabat-sahabat serta semua yang mengenali Siti Rosmizah sama-sama untuk doakan dia kembali pulih dari C0V1D. Dia kini berada di ICU dan dalam keadaan kritikal," jelas kenyataan tersebut.

Melihat pada ruang komen, ramai dalam kalangan selebriti tempatan yang turut meluahkan simpati dan berharap Rosmizah akan kembali sembuh seperti sedia kala.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 TAHUN MENJANDA - FAUZIAH LATIFF KAHWIN 2015

"Insya-Allah, tahun depan masa sesuai untuk saya mendirikan rumah tangga," itulah pengakuan Fauziah Latiff, 44, selepas sekian lama menjanda.

Meskipun hampir tujuh tahun dia mengunci mulut mengenai pasangan hidup, dia akhirnya mengakui sudah mempunyai calon suami. Namun dia enggan mendedahkan siapakah gerangan lelaki bertuah itu buat masa ini.

"Saya sendiri berdebar-debar untuk melangkah ke alam itu semula, tapi saya fikir ia adalah untuk kebahagian semua pihak termasuk anak-anak," ujarnya ketika ditemui media pada majlis pelancaran novel Mutiara Hati Rafflesia, di Hotel Istana, Kuala Lumpur, semalam.

Tambahnya, keputusan tersebut dibuat kerana dia merasakan sudah tiba masanya untuk dia memulakan kehidupan berkeluarga semula. Fauziah atau lebih mesra dipanggil Jee berkata, dia tidak terlalu memberi tumpuan tentang persiapan majlis perkahwinan tersebut kerana mahu melaksanakannya secara sederhana.

"Saya tidak banyak buat persiapan kerana pada usia sekarang yang penting ialah untuk settle down sahaja.

"Alhamdulillah, anak-anak saya terima dengan keputusan ini dan mengharap yang terbaik buat kami," tuturnya dipetik sebagai berkata.

Klik gambar untuk size besar

Berikutan perkembangan terbaru ini, ia sekaligus menutup gosip yang berlegar pada Disember 2012, di mana Jee didakwa sudah berkahwin secara senyap dengan seorang lelaki bergelar VIP.

Untuk rekod, Fauziah sebelum ini pernah berkahwin dengan Johan Indot di London pada tahun 1997. Bagaimanapun, mereka bercerai 10 tahun kemudian.

Hasil perkahwinan terdahulu, Jee mempunyai dua anak bernama Jeffri Joaquim, 15 dan Jeremy Jay, 13.

Jee dulu-dulu

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


HIKMAH DISEBALIK KEPERGIAN ANAK - BAZLI UNIC & ISTERI DIMURAHKAN REZEKI

Ahli kumpulan UNIC, Bazli Hazwan Che Osman, 33, sudah lima bulan kehilangan anak sulungnya, Muhammad Syahid, 4, yang meninggal dunia pada 7 Jun lalu akibat kenser kelenjar.

Bazli memberitahu yang dia dan isterinya, Asiah Abu Bakar sudah menerima kenyataan itu dengan hati terbuka.

Namun begitu, Bazli berkata yang dia kini mula melihat hikmah di sebalik ujian berat yang dilalui bersama isterinya itu.

"Saya dan isteri terima perkara itu dengan hati yang terbuka dan selepas lima bulan ini kami sudah meneruskan kehidupan seperti biasa, rindu sikit-sikit itu biasalah.

"Tapi, apa yang saya nampak ialah hikmah disebalik ujian itu, yang mana tawaran rezeki itu tidak putus," ujarnya yang mempunyai seorang lagi anak lelaki iaitu Muhammad Assfan, berusia setahun.

Klik untuk gambar besar

Kata Bazli lagi, dia dan isteri kini menerima banyak undangan ceramah motivasi yang mahu berkongsi tentang pengalaman mereka berhadapan dengan ujian itu.

Cerita Bazli, kisah arwah yang juga seorang kanak-kanak autism banyak mneyentuh hati masyarakat.

"Alhamdulillah, ramai yang mengundang saya untuk memberi ceramah motivasi dan berkongsi pengalaman bagaimana berhadapan ujian itu dengan tenang.

"Mereka bertanya bangaimana saya mendapat kekuatan itu ketika sedang berjuang dalam pertandingan program realiti 'Gema Gegar Vaganza' lalu.

"Dulu isteri saya suri rumah, namun kini dia juga aktif diundang untuk kongsi pengalaman dia," tuturnya.

Dalam pada itu, Bazli berkata, dia turut menerima mesej peribadi daripada individu luar negara dari Indonesia dan Scotland untuk berkongsi masalah.

"Ramai dari Indonesia yang mesej beri semangat dan terinpirasi dengan apa yang dilalui Syahid, ada juga yang mesej meluahkan keadaan mereka yang melalui ujian yang sama.

"Ada juga seorang individu dari Scotland yang bertanya banyak tentang Islam selepas mengikuti cerita Syahid," jelasnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SARAT HAMIL - MAWAR RASHID TERUJA TAMAT PENGAJIAN BERSAMA 'BAYI'

"Alhamdulillah, ia menjadi kegembiraan berganda buat saya apabila menaiki pentas bukan berseorangan, sebaliknya bersama bayi dalam kandungan. Siapa sangka, saya berjaya menamatkan pengajian dalam keadaan sarat begini?

"Lebih bermakna, kejayaan saya turut diraikan keluarga, hari ini (semalam - 23 Januari 2019). Biarpun mengambil masa lebih lama untuk menamatkannya kerana urusan kerjaya dan mendirikan rumah tangga, keluarga serta suami banyak memberikan saya kekuatan.

"Bukan mudah sebenarnya, tetapi saya berazam untuk membuat ibu berbangga dengan kejayaan ini," kata pelakon Mawar Rashid yang tidak menjadikan keadaan diri yang sarat hamil sebagai halangan untuk menghadiri majlis konvokesyennya di sebuah kolej swasta di Shah Alam, Selangor, semalam.

Pernah hampir berputus asa kerana perlu mengimbangi pelbagai perkara dalam satu masa, Mawar menjadikan ibu sebagai penguat semangat untuk menamatkan pengajian peringkat diploma dalam bidang pengurusan perniagaan.

Buat waktu ini, ujarnya, dia belum mempunyai perancangan untuk menyambung pengajian ke peringkat lebih tinggi.

Klik untuk gambar besar

"Begitupun, saya memang memasang impian ke arah itu. Malah, saya kini turut mempraktikkan ilmu yang dipelajari dengan menjalankan perniagaan kosmetik, sejak beberapa tahun lalu. Ia mungkin dapat dikembangkan lagi pada masa akan datang," ujarnya.

Dibanjiri dengan ucapan tahniah daripada rakan artis dan peminat di laman sosial, Mawar atau pemilik nama penuh Wan Mawar Shaputri Wan Abdul Rashid, 24, memuatnaik gambar sekitar majlis konvokesyennya.

Untuk makluman, Mawar mendirikan rumah tangga dengan Raden Ahmad Faizal Yaakob atau Raf pada 9 November 2017 dan bakal menimang cahaya mata tidak lama lagi.

Raf mempunyai dua cahaya mata iaitu Raden Ahmad Rayyan, 8, dan Raden Seri Raysaa Chanela, 4, hasil perkahwinan terdahulu.

www.myartis.com / Sumber & foto: Berita Harian, Instagram Mawar rashid, & Raf Yaakob

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"MADE IN JANDA BAIK LA NI?" - FIZO OMAR TERUJA ISTERI KINI HAMIL

Spekulasi Fizo Omar bakal timang anak kedua akhirnya terjawab apabila isterinya, Fazeera Nazri berkongsikan berita gembira itu di Instagram miliknya semalam.

Menerusi video dimuat naik, Fazeera membuat kejutan buat suaminya dengan memberi alat ujian kehamilan pada bulan pertama perkahwinan mereka.

"Video ini diambil ketika bulan pertama perkahwinan kami, ia kejutan besar dia buat saya apabila beritahu hamil. Alhamdulillah, ini hadiah paling bermakna buat kami dan saya berdoa agar semuanya berjalan lancar," tulisnya.

Dalam video tersebut, Fizo dilihat terkejut sebaik sahaja menerima alat ujian tersebut serta bertanyakan kepada isterinya untuk memastikan perkara itu.

Klik untuk gambar besar

"Maksudnya you hamil? Serius? Saya cintakan awak. Biar betul sayang? So made in Janda Baik la ni? Yes saya happy sangat," kata Fizo.

Perkongsian Fazeera itu mendapat pelbagai reaksi daripada netizen yang mengucapkan tahniah kepada pasangan itu serta mendoakan agar proses kehamilan dipermudahkan.

Untuk makluman, Fizo bertemu jodoh kali kedua dengan Fazeera mendirikan rumah tangga pada 21 Oktober 2021 dalam satu majlis tertutup di Janda Baik, Pahang.

Fizo pernah berkahwin dengan usahawan Mawar Karim pada 2013 dan bercerai pada Julai 2019. Hasil perkahwinan itu, mereka dikurniakan anak perempuan Wan Maryam, kini berusia lima tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


USTAZ EBIT LEW HANTAR BANTUAN KE SABAH GUNA KAPAL TERBANG KARGO: "RISAU TERAMAT SANGAT..."

"Doakan ya, risau teramat sangat baca tentang saudara kita di Sabah. Ramai mesej saya minta bantuan. Terus pagi ini hantar barang medikal ke Sabah. Saya sumbangkan barang medikal set PPE dengan spec, Face Shield, mask, shoe cover untuk keperluan kakitangan hospital, klinik dan frontliner di Sabah. Saya guna perkhidmatan Raya Airways kargo.

"Doakan ya InsyaAllah semoga Allah selamatkan Sabah. Sayang orang Sabah sangat," tulis pendakwah bebas, Ebit Lew menerusi laman Instagram miliknya yang memaklumkan beliau menggunakan perkhidmatan kapal terbang kargo untuk menghantar bantuan ke Sabah selepas bimbang dengan keadaan penduduk di sana yang kini menghadapi pandemik Covid-19 yang serius.

Menurut Ebit, ramai pihak yang meminta bantuan daripadanya terutama barang-barang keperluan perubatan. Justeru pada pagi Jumaat tadi, Ebit menghantar bantuan medical set seperti PPE (peralatan perlindungan diri), face shield, pelitup muka dan sarung kasut untuk keperluan kakitangan hospital, klinik dan frontliner di Sabah.

Klik untuk gambar besar

Menerusi entri tersebut, beliau turut memuat naik video ketika bantuan itu dihantar menaiki kapal terbang kargo. Entri tersebut mendapat perhatian pengikutnya yang kagum dengan usahanya yang luar biasa dalam menghantar bantuan.

"Ya Allah semoga usaha Ustaz sentiasa diberkati Allah dan bermanfaat buat semua orang," komen salah seorang netizen. - "Semoga dipermudahkan segalanya buat Ustaz didunia dan akhirat...," komen salah seorang warga maya. - "Tak mampu nak sedekah atau bantu banyak macam ni teringin nak buat macam mana ustaz buat ni," kata salah seorang pengikutnya.

Terdahulu, Ebit Lew telah banyak memberi bantuan dan membantu rakyat Malaysia yang dalam kesempitan hidup termasuk menghantar saumbangan dan bantuan ke penjara Kedah.

www.myartis.com / Sumber & foto: Astro Gempak & Instagram Ustaz Ebit Lew

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PUTUS TUNANG BULAN LALU - HAFREEZ ADAM & ZARA ZYA NAFI 'ORANG KETIGA'

"Jumaat lalu, kami berbincang menerusi aplikasi WhatsApp dan sepakat untuk meleraikan persoalan mengenai hubungan kami, hari ini. Masing-masing tidak mahu berterusan mengundang apa sahaja rasa yang kurang enak, sejak kebelakangan ini. Kami putus pun dengan cara yang baik. Saya dan Zara tidak bergaduh.

"Cukup saya katakan, tiada lagi persefahaman dalam hubungan yang sekian lama terjalin ini. Tiada jodoh antara kami," demikian kata pelakon Hafreez Adam, 29, yang mengesahkan ikatan pertunangannya dengan pelakon Zara Zya sudah terlerai, bulan lalu.

Akur dengan suratan tertulis, Hafreez bagaimanapun menjelaskan, mereka berpisah secara baik. Kata bintang drama 'Raisha 2' itu, dia dan Zara sepakat untuk meleraikan segala spekulasi berkaitan hubungan mereka yang dikatakan retak, sejak beberapa hari lalu.

Sebelum ini, pelbagai spekulasi muncul apabila Hafreez dikatakan tidak lagi mengikuti Zara di laman Instagram, selain memadamkan gambar mereka berdua. Artis Baharu Lelaki Popular, Anugerah Bintang Popular BH Ke-29 itu turut menjelaskan, buat waktu ini dia lebih selesa memberikan ruang untuk diri masing-masing, sekali gus mengelak daripada bertembung atau digandingkan dalam mana-mana drama.

Klik untuk gambar besar

"Buat seketika dan waktu terdekat ini, saya cuba mengelak untuk bertemunya. Saya juga tidak mahu detik sebegitu membuatkan kami berdepan sebarang tekanan daripada pihak luar. Saya percaya, masing-masing memerlukan ruang untuk melawan apa sahaja perasaan yang bertamu. Kita tak tahu, selepas berita ini didedahkan, kecaman dan tekanan mungkin bertandang tanpa diduga," jelasnya.

Sebagai lelaki yang pernah bertakhta di hati Zara, Hafreez mendoakan yang terbaik buat bekas tunangnya itu: "Siapa sahaja jodohnya selepas ini, saya akan mendoakan yang terbaik dari kejauhan. Saya turut mengharapkan pengertian peminat kami, untuk sama-sama mendoakan yang baik-baik. Kalau boleh, usahlah bertelagah atau membuat apa-apa pertikaian selepas kami tidak lagi bersama. Teruslah menyokong diri dan kerjaya seni kami".

Terdahulu, ketika diminta mengulas mengenai kehambaran hubungan mereka, Zara atau nama penuhnya Zainurul Razia Mohd Zainuddin, 34, menjelaskan ia bukan disebabkan kehadiran orang ketiga: "Sama seperti pasangan lain, kami juga berdepan dugaan ketika menempuh alam pertunangan," ujar Zara.

Dalam pada itu, ketika diminta mengulas pertunangannya dengan Hafreez putus, bulan lalu, Zara memilih untuk reda dan tabah. Akui Zara, jika diikutkan, sehingga hari ini, dia masih menerima ucapan tahniah atas pertunangannya dengan Hafreez.

"Menjadi kuat dan reda adalah pilihan saya untuk terus melalui kehidupan dan menerima suratan tertulis. Pada mulanya, saya sangka ucapan tahniah itu kerana saya menang pada Anugerah Skrin (ASK) 2019, baru baru ini. Tapi sebenarnya kerana pertunangan saya dengan Hafreez.

"Namun, jodoh saya dengan dia tidak panjang. Kami berpisah cara baik. Kami berfikir dan menyelesaikan semua ini dengan matang. Perlahan-lahan saya harus menerima hakikat jodoh kami sudah tiada," tuturnya.

Mendedahkan perpisahan mereka bukan atas faktor 'orang ketiga'', Zara mengaku soal kekangan masa dan kesibukan mencari rezeki antara punca hubungan dengan Hafreez makin menjauh: "Memang kebelakangan ini, kami jarang berjumpa. Saya sibuk dengan komitmen lakonan. Dia pula sedang mengukuhkan perniagaan yang semakin berkembang.

"Saya tak tipu adalah gaduh-gaduh 'manja'. Perhatian yang diberi dengan bermacam kisah itu dan ini yang dihidu atas nama kami selebriti, kadang-kadang membuatkan kami tertekan. Namun, punca 'orang ketiga' sama sekali tidak betul," katanya.

Tambah pelakon yang mula dikenali dalam drama 'Love You Mr Arrogant' ini, Hafreez adalah jejaka yang sangat baik: "Dia sangat budiman. Keluarganya pun melayan saya dengan baik. Cuma akhirnya, hati itu rasa makin menjauh," katanya yang memenangi trofi Pelakon Wanita Terbaik Drama Rantaian pada ASK 2019.

Pasangan yang berkenalan ketika bergandingan dalam drama 'Monalisa' pada 2017 itu mengikat tali pertunangan pada 12 Oktober lalu. Mereka merancang mendirikan rumah tangga pada Oktober tahun depan.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SPEKULASI SUDAH TEMUI PENGGANTI - INTAN LIANA SALEH NAFI, JEJAKA ITU HANYA TEMPAT BERKONGSI MASALAH

"Dia bukan teman lelaki saya, hubungan kami hanya sekadar kawan baik. Tapi saya tak nafikan hubungan itu agak rapat. Walaupun sekadar kawan, dia seorang yang caring selain menjadi tempat berkongsi masalah" demikianlah kata model yang juga bekas isteri pemuzik Ude Wahid iaitu Intan Liana Saleh berhubung dikatakan sudah bertemu pengganti selepas tindakannya memuatnaik sekeping gambar seorang jejaka 'mat salih' di laman sosial Instagram.

Intan menjelaskan dia dan lelaki itu hanya sekadar kawan baik yang sentiasa saling menyokong dan berkongsi masalah. Dalam pada itu, ditanya lanjut tentang latar belakang pemuda berkenaan, Intan enggan mengulas: "Maaf buat masa ini saya tidak mahu berkongsi tentang asal usul lelaki itu dan dari mana kami berkenalan," ujarnya.

Pada Isnin, Intan menimbulkan spekulasi apabila memuat naik sekeping foto bersama seorang jejaka dengan nukilan istimewa buat lelaki itu. Namun, dia memadam foto berkenaan selepas menerima pelbagai reaksi netizen. Rata-rata netizen dan pengikutnya memberi komen positif dan mendoakan yang terbaik untuk Intan.

Klik untuk gambar besar

"Semoga sentiasa bahagia dan pelangi yang indah untuk bonda (Intan). - "Saya mendoakan yang baik-baik untuk bonda, okey. - "Allah gantikan yang lebih baik dari yang sebelum ini, semoga dipermudahkan bonda," komen beberapa netizen.

Untuk makluman, Intan dan Ude diijabkabul pada 1 Mac 2013 dan bercerai talak satu pada 22 Mac 2018. Mereka dikurniakan dua orang cahaya mata iaitu Arish Muqri, 4, dan Ariq Muqri yang berusia dua tahun. Intan sempat bermadu dengan Izreen Azminda selepas Ude mengahwini aktres itu pada 8 Ogos 2017 pada sebuah majlis tertutup.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIBANDINGKAN DENGAN ELFIRA - FAZURA BENGANG, TAK PUAS HATI

Baru baru ini, sebuah portal hiburan telah melaporkan yang pelakon Elfira Loy bakal adakan lima resepsi perkahwinan sekaligus meletakkan perkahwinan selebriti itu sebagai 'Wedding of the Year' (setakat ini).

Namun, Fazura yang menjadi perbandingan dalam artikel itu tidak berpuas hati dengan cara tajuk laporan itu ditulis.

"Saya benar-benar bingung dengan tajuk yang sebenarnya tidak perlu. Kenapa kita mesti terus mempromosikan segala-galanya sebagai satu persaingan? Saya dan Fattah Amin tidak pernah menganggap kami sebagai nombor satu atau lebih dari orang lain.

Klik untuk gambar besar

"Artikel sebegini bukan sahajan egatif, tetapi menjadi punca kenapa kita membenci sesama kita daripada menjadi gembira dengan kebahagiaan orang lain," kata Fazura

Fazura turut sempat mengucapkan tahniah buat Elfira Loy dan suaminya, Faris Khairol Anuar atas perkahwinan mereka dan tidak sabar untuk hadir ke resepsi mereka kelak.

www.myartis.com / Sumber: Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AIMAN HAKIM & ZAHIRAH AKUI HUBUNGAN MEREKA JUJUR

Ketika ditanya bila serta bagaimana hubungannya dengan pelakon Zahirah Macwilson mula terjalin, pelakon Aiman Hakim Ridza yang ditemui pada majlis resepsi pelakon, Sasqia Dahuri dan Ashraff Khan, petang tadi itu bagaimanapun mengelak.

"Setiap apa yang kita lakukan perlu jujur dan saya ikhlas dengan apa yang saya buat. Jika ditanya mengapa saya memuatnaik gambar kami berdua di Instagram sebelum ini, ia kerana hubungan saya dan Zahirah jujur," katanya.

"Nantilah kami cerita," kata Aiman ringkas, sebelum meminta diri atas alasan mahu menghantar Zahirah ke lapangan terbang.

Sementara itu, Zahirah pula ketika ditanya mengenai pelakon tinggi lampai itu menyifatkan Aiman sebagai jejaka terbaik yang ditemuinya.

"Kami masing-masing menemui yang terbaik. Seperti Aiman, saya juga jujur dalam hubungan ini," ulas Zahirah ringkas.

Klik untuk gambar besar

Episod percintaan pasangan ini mula dihidu apabila masing-masing berkongsi gambar yang sama di laman sosial.

Aiman terlebih dahulu memuatnaik foto mereka berdua bersama catatan yang seolah-olah memberi bayangan antara dia dan Zahiran sedang menjalin hubungan mesra.

Beberapa jam selepas itu, Zahirah yang popular menerusi drama 'Jangan Benci Cintaku' pula memuatnaik foto yang sama dengan catatan lebih ringkas iaitu: "Kini hingga selamanya, insya-Allah".

Pasangan itu juga tidak lagi menyembunyikan kemesraan mereka apabila mula tampil berdua di khalayak seperti yang sempat dirakamkan jurugambar ketika menghadiri majlis resepsi Sasqia.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BUKANNYA NAK BUAT TUTORIAL, ASALKAN BERSIH" - ZARA ZYA JAWAB TEGURAN TAK PANDAI GUNA 'WATER JET'

Ramai selebriti kita tampil menghulurkan bantuan daripada pelbagai segi termasuk pelakon Zara Zya yang melakukan kerja pembersihan sebuah dewan yang terjejas akibat banjir.

Bagaimanapun, Zara telah menerima teguran yang mengatakan cara pelakon itu menggunakan 'water jet' untuk membersihkan lumpur dalam dewan adalah tidak betul.

Meskipun ada beberapa netizen menegur caranya namun lebih ramai netizen yang memuji pelakon drama 'Love You Mr Arrogant' ini.

Namun begitu, Zara atau nama sebenarnya Zainurul Razia Mohd Zainuddin enggan mengambil serius komen tersebut dan hanya fokus kepada misi bantuan banjir.

"Saya tak ambil serius pun dengan komen-komen negatif netizen. Bagi saya, janji saya dah jalankan tanggungjawab memberi bantuan kepada yang memerlukan.

Klik untuk gambar besar

"Lagipun, saya turun padang beri bantuan dengan membawa amanah orang ramai yang beri sumbangan. Jadi, siapa yang negatif kita tolak tepi. Bukannya nak buat tutorial, tapi asalkan dua jam setengah dewan itu sudah bersih... tu yang penting," kata Zara ketika dihubungi mStar.

Dalam pada itu, pelakon berusia 36 tahun ini memberitahu dia bersama pertubuhan badan bukan kerajaan (NGO) Malaysia Prihatin memulakan misi bantuan itu sejak 20 Disember lalu. Selain memberi bantuan barangan dan tenaga, Zara juga membantu penduduk yang terjejas daripada segi emosi.

"Saya mula misi bantuan ini pada 20 Disember lalu tapi hanya pekerja saya yang pergi menghantar barang bantuan kepada mangsa banjir.

"Hari Ahad lalu barulah saya turun padang ke kawasan terjejas di Temerloh bagi sumbangan barang selain tenaga. Tak kisah apa saja yang diperlukan penduduk, saya akan bantu. Tak semestinya barang tapi dari segi emosi (trauma healing)," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR - RAGAM TERKINI ANAK FARAH AF2

Gambar terkini anak Farah Diana (Farah AF2) yang diberi nama Elsa Johan. Untuk info, Elsa lahir pada 15 ogos 2012 yang lalu.

Apa yang menarik, meskipun nama anak Farah ni agak ringkas dan tidak seperti segelintir artis lain yang memberi nama agak panjang dan kebaratan, namun ia sebenarnya ada keistimewaan yang tersendiri. Ialah, bila tiba masa mahu menikah nanti, pastinya nama tersebut senang untuk disebut dan tidak berbelit lidah dibuatnya. Heh.

Klik untuk imej besar...


PELAKON LELAKI DIDAKWA KAKI PEREMPUAN, ROGOL GADIS BAWAH UMUR & SUKA LALOK DI SET PENGGAMBARAN

"Dia ni kaki perempuan. Kaki rogol orang. Yang kenal je tahu perangai sebenar dia. Sebab tu isteri dia minta cerai," itulah kata sumber menerusi laporan BOOM Malaysia dimana dia mendakwa pelakon lelaki itu telah merogol yang sedang meningkat naik didakwa seorang kaki perempuan.

Malah kata laporan tersebut, rata-rata mereka dalam industri seni juga dikatakan sudah masak dengan pelakon itu yang mengambil barang terlarang sampai lalok di set penggambaran.

Malah, ada dakwaan mengatakan pelakon itu pernah ditangkap khalwat dengan gadis bawah umur sehingga jadi kes polis dan didakwa atas kesalahan rogol. Pelakon berkenaan ditahan selama beberapa hari sebelum diikat jamin oleh rakannya yang juga seorang selebriti terkenal.

Pelakon itu dikatakan sudah pun berkahwin namun disebabkan sikapnya yang kaki perempuan, si isteri tidak mampu bertahan dan akhirnya menuntut cerai.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HANIS ZALIKHA BAKAL 'LAHIRKAN' CAKENIS

Hanis Zalikha dan suaminya, Hairul Azreen yang baharu sahaja pulang berbulan madu di pulau Bora Bora, Perancis pada bulan lalu itu disangka bakal mendapat cahaya mata dek kerana memuat naik status ingin memperlahankan aktiviti seni. Malah ada beberapa komen pengikut laman sosial Instagramnya yang mengucapkan tahniah.

Tetapi hakikatnya, Hanis sedang menantikan 'kelahiran' produk tudung jenama Cakenis yang akan dikeluarkan dalam masa terdekat.

Hanis berkata, dia dan suaminya, Hairul Azreen juga sedang sibuk mengembangkan perniagaan sedia ada selain beberapa produk baharu di bawah jenama mereka.

Klik gambar untuk size besar

"Saya belum hamil dan kalau sudah mengandung saya akan beritahu, sekarang cuma sibuk meneruskan perniagaan sedia ada dan yang terbaharu bakal melancarkan perniagaan tudung Cekenis.

"Tentang gambar berkepsyen perkembangan terkini, saya dan suami lebih ke arah mengembangkan perniagaan kami buat masa sekarang dengan beberapa jenama yang akan dikeluarkan.

"Saya lebih selektif dalam aktiviti seni sebab lebih fokus komitmen rumah tangga dan perniagaan," ujar Hanis dipetik sebagai berkata.

Untuk makluman, Hanis dan Hairul berkahwin pada 5 Jun lalu di kediaman Hanis di Bukit Jelutong.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"SEKADAR PERKONGSIAN... SAYA TAK MAKSUDKAN SESIAPA" - DIANA DANIELLE RASA SERBA SALAH KONGSI, TIADA NIAT UNGKIT

"Saya tak berniat nak mengungkit, ia sekadar perkongsian saja. Bukan niat saya, orang pun tahu saya jenis orang yang bukan suka cari gaduh. Saya pernah mendedahkan perkara ini 10 tahun lalu, tapi mungkin ramai peminat muda yang tak tahu.

"Kita juga bercakap mengenai kesihatan mental dan bagaimana cara untuk meneruskan hidup. Sepanjang lebih satu jam berkongsi, tak sangka pula perkara itu yang menjadi perhatian, benda itu yang orang fokuskan.

"Bila saya dengar semula rakaman terbabit, ramai yang mesej secara peribadi dan berterima kasih kerana ada perkara yang saya sentuh memberi semangat kepada mereka serta memberi ruang mereka bercerita mengenai pengalaman mereka, bukan hanya berkisar mengenai apa yang saya perkatakan.

"Dalam hati saya wujud rasa serba salah apabila saya berkongsi mengenai perkara itu kerana saya tak maksudkan sesiapa. Saya tak boleh nak salahkan orang lain jika kita sendiri yang memulakan sesuatu."

Klik untuk gambar besar

Itulah jelas pelakon dan penyanyi, Diana Danielle, 31, yang tidak mahu memanjangkan kisah penderaan yang pernah dialami dengan bekas kekasihnya sebelum mendirikan rumah tangga dengan pelakon Farid Kamil.

Sejak beberapa hari lalu, nama Diana Danielle menjadi sebutan ramai gara-gara pendedahan berani mendakwa pernah menjadi mangsa penderaan fizikal oleh bekas teman lelakinya menerusi program Studio Sembang di YouTube.

Kata Diana atau nama penuhnya Diana Danielle Danny Beeson, dia terkejut apabila isu penderaan fizikal yang dikongsikan itu menjadi tular dan meraih perhatian ramai.

Diana juga tidak menyangka isu penderaan fizikal itu turut menjadi isu besar kerana bukan niatnya mencari gaduh atau mengungkit kisah lalu sebaliknya sekadar berkongsi pengalaman dan kesedaran tentang kesihatan mental.

Dalam pada itu, akui Diana, dirinya diselubungi rasa serba salah selepas berkongsi perkara tersebut, namun tidak menyalahkan orang lain kerana ia adalah tindakannya sendiri.

Ditanya pula adakah dia fobia melalui pengalaman hitam itu, pelakon drama bersiri Camelia ini menyifatkan ia sebagai satu pengajaran buat dirinya.

"Ia menjadi pengajaran. Dalam hidup ini, manusia tak lari daripada buat kesalahan atau membuat orang lain terasa hati. Kita belajar menjadi insan yang lebih baik dan belajar buat keputusan yang lebih baik untuk diri sendiri dan keluarga.

"Semua orang ada pengalaman yang berbeza, buatlah keputusan yang terbaik lebih-lebih lagi bila kita ada anak. Jika kita tak kuat untuk diri sendiri, kita perlu kuat demi anak-anak supaya mereka tak perlu menjalani hidup yang penuh kekerasan," katanya.

Sebelum ini, Diana mendedahkan pernah didera secara fizikal oleh bekas kekasih yang tidak didedahkan identitinya ketika ditemu bual rakan artis, pelakon Amelia Henderson.

Dalam perkembangan lain, Diana akan tampil dengan single bahasa Melayu tahun depan selepas mengeluarkan single bahasa Inggeris berjudul 'Shine On'.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUFIAN LUAH RASA SEDIH - HUBUNGAN DENGAN ELFIRA BERMASALAH?

Penyanyi Sufian Suhaimi sebelum ini pernah mendedahkan hubungannya dengan pelakon Elfira Loy kini sedikit 'complicated', namun tidak pula beliau menjelaskan lanjut mengenainya.

Terkini, Sufian menerusi Insta Story ada meluahkan isi hati tentang betapa sedih dan susah bagi dirinya andai harus melepaskan orang tersayang.

Terdahulu, Elfira mengakui mereka juga seperti pasangan lain melalui dugaan dalam hubungan bertunang.

Klik untuk gambar besar

Pasangan ini dijangka bakal berkahwin pada Mac ini, namun tiada sebarang perkembangan lanjut mengenai perkahwinan mereka.

Pastinya luahan hati Sufian itu mencetuskan pelbagai persoalan dan pada siapa agaknya luahan itu ditujukan.

Harapnya hubungan Sufian dan Elfira baik-baik sahaja. Semoga keduanya kuat dan sabar mengharungi dugaan bertunang.

www.myartis.com / Sumber: Sufian Suhaimi Insta Story

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


MASIH DI ICU - FAZLI ZAINAL KENA PAKAI 'DOUBLE OXYGEN'

Penyanyi Fazli Zainal yang sebelum ini dilaporkan positif Covid-19 baru-baru ini, masih lagi ditahan di Unit Rawatan Rapi (ICU) Hospital Ampang, di sini. Fazli ketika dihubungi berkata, dia juga masih lagi memerlukan bantuan oksigen.

"Masih lagi di ICU. Saya masih lagi bergantung dengan 'double oxygen'. Setakat ini, doktor masih perlu pantau keadaan saya setiap hari," katanya.

Dalam masa sama, Fazli memohon doa daripada peminat dan kenalan agar segera diberi kesembuhan: "Saya tidak dapat memberikan banyak jawapan dalam keadaan sekarang. Doakan saya ya," tuturnya.

Terdahulu, Fazli yang popular menerusi lagu 'Harapan' itu dikejarkan ke Hospital Ampang selepas tahap oksigennya menurun sehingga 75 peratus pada 31 Julai lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"JIKA KERAGUAN, BAGINDA BUAT UJIAN DNA" - RIHANA CABAR SULTAN KELANTAN

"Semua kenalan rapat Rihana termasuk ibu bapanya, sedang menunggu permohonan maaf dari baginda. Kalau timbul keraguan, baginda boleh buat ujian DNA. Sekiranya Oksana mendedahan wajah anaknya kepada umum, tiada siapa akan meragui kerana mereka tampak seiras," demikian ujar rakan Rihanna Oksana Gorbatenko, Liliya Nastaeve.

Kata Liliya, Rihana yang kini tinggal bersama anaknya di Moscow itu menuntut permohonan maaf secara terbuka dari Sultan Kelantan, Sultan Muhammad V mengenai penafian baginda sebagai bapa kepada anaknya dan Rihana mencabar baginda melakukan ujian DNA terhadap bayi berkenaan.

Dalam masa sama, Liliya menegaskan perkahwinan Rihanna dan Sultan Muhammad V masih sah dan menolak dakwaan yang dibuat peguam baginda mengenai penceraian mereka selepas 13 bulan berkahwin. Sementara itu, peguam mewakili Rihana, Evgeny Tarlor yang juga bekas Senator Rusia berkata dakwaan bekas YDPA itu adalah bohong.

Malah beliau mencabar peguam itu membuktikan beliau benar-benar mewakili Sultan Muhammad V. Terdahulu peguam Koh Tien Hua mempersoalkan bukti mengatakan Sultan Muhammad V adalah bapa kandung kepada bayi berkenaan selepas beliau mengesahkan Sultan Muhammad V sah bercerai talak tiga.

Klik untuk gambar besar

www.myartis.com / Sumber & foto: MSN & Instagram Rihana Oksana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RENDANG AZWAN ALI TAK MENJADI

Janji manis dan rendang percuma Calon Bebas, Azwan Ali atau lebih dikenali sebagai Diva AA yang bertanding kerusi DUN Bukit Antarabangsa itu nampaknya tidak menjadi apabila beliau hanya mampu memperoleh 90 undi pada Pilihan Raya Umum ke-14 (PRU14).

Bukan setakat undian yang paling terendah diperoleh dalam PRU14, tetapi Diva AA juga melihat Barisan Nasional (BN) kalah dalam membentuk kerajaan.

Lebih hangat... apabila abangnya, Datuk Seri Mohamed Azmin Ali berjaya mengekalkan kemenangan dengan majoriti 25,512 undi dalam pertandingan lima penjuru kerusi DUN berkenaan.

Perkara itu diumumkan Pegawai Pengurus Pilihan Raya Bahagian Ampang, Abd Hamid Hussain selepas selesai proses penjumlahan undi bagi semua 19 pusat mengundi dalam DUN berkenaan.

Azmin memperoleh 30,892 undi, Salwa Yunus (BN-5380), Sharifah Hazlizah Syed Ariffin (PAS -2311) dan Ahmad Kamarudin (PRM -116).

Bagaimanapun, Azwan tidak kelihatan di Pusat Penjumlahan Rasmi Undi di Dewan Dato' Ahmad Razali, malam semalam.

Klik untuk gamba besar

Azwan ketika dihubungi berkata, beliau sudah melakukan yang terbaik dan menghormati apa sahaja keputusan yang dibuat oleh rakyat.

"Siapa pun yang memimpin negara, 'biaq pi'… yang penting kita semua sudah melalui peristiwa warna-warni sepanjang PRU14.

"Dan paling penting, Diva AA tetap akan menunaikan janji untuk membelanjakan rendang kepada pengundi kawasan itu," katanya.

Selebriti kontroversi itu berkata, beliau percaya Suruhanjaya Pilihan Raya (SPR) mempunyai kuasa mengira undi.

"Jadi tak perlulah pertikaikan ketelusan mereka menjalankan tugas, cara pengiraan atau terdapat penipuan. Ingat pada Allah selalu, insya-Allah kita akan berjaya di dunia dan akhirat," ujarnya.

Selepas ini, kemanakah hala tuju Diva AA ini setelah kalah dalam PRU14?

www.myartis.com / Sumber: mynewshub

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BAKAL BERSALIN ANAK KEDUA - HANIS SAMBUT RAYA AWAL DALAM 'BABY SHOWER'

Sebelum melahirkan anak keduanya itu yang dijangka bakal melahirkan anak keduanya pada Ramadan atau Hari Raya Puasa tahun ini, rakan-rakan pelakon Hanis Zalikha telah mengadakan sambutan 'baby shower' bertemakan Hari Raya.

Menariknya, sambutan 'baby shower' itu diraikan seperti sambutan Hari Raya. Rakan-rakan Hanis berbaju kurung dan menyediakan juadah raya sebagai santapan majlis terbabit.

Hanis berkongsi perkara itu di akaun Instagram miliknya. Menerusi entri tersebut Hanis turut berkongsi gambar-gambar ketika 'baby shower' tersebut.

Klik untuk gambar besar

"Happy breakfast 😢😍 Potluck baby shower tema Raya haha siapa selalu beranak time puasa/Raya pasti memahami 🤪 Terima kasih kawan-kawan yang melayan weekend lepas, datang bawa juadah Raya untuk sahabat mereka yang InsyaAllah bakal berpantang (lagi) time Raya 🤭," tulisnya.

Untuk makluman, Hanis dan Hairul yang mendirikan rumah tangga pada 5 Jun 2015 itu telah dikurniakan seorang cahaya mata yang comel dan popular Yusuf Iskandar

www.myartis.com / Sumber & foto: Astro Gempak & Instagram Hanis Zalikha

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UPDATE: 8 GAMBAR - TAHNIAH, ROSMA & KHAI AF1 DAPAT 'BABY GIRL'

Pasangan yang ditemukan melalui program realiti Akademi Fantasia, Khairul Nizam Mohamad dan Rosmayati Sidik (Khai dan Rosma AF1) selamat menimang anak kedua kelmarin. Dengan kelahiran baby baru itu, lengkaplah rumah tangga mereka dengan kehadiran seorang anak lelaki (2009) dan seorang perempuan (2014).

Artikel terdahulu:

AKHIRNYA ROSMA HAMIL SEMULA

"Alhamdulillah.. terima kasih kepada semua yang mendoakan saya semalam (4 Januari). Saya selamat bersalin pukul 6.56 petang semalam, baby girl seberat 2.85kg. Kepada encik hubby tercinta Khai Wahi, tq sangat-sangat sebab sentiasa berada di sisi sampai baby keluar. Mummy love daddy so much!! Yang pasti, copy paste abang dia habis," ujar Rosma dengan nada syukur. [myartis.com]

Klik gambar untuk imej besar...

Rosma ketika dimasukkan ke wad Sabtu lalu

Artikel lama:

ANAK SULONG KHAI DAN ROSMA


IBU SAHKAN PUTERI BALQIS ADA MASALAH JANTUNG

"Kami perasan Aqish cepat letih dan demam berulang kali dalam tempoh panjang. Kami syak Aqish diserang denggi tetapi ujian darah tidak menunjukkan begitu.

"Sejak awal tahun lagi, hospital sudah menjadi rumah kedua kami. Ini kerana Aqish perlu menjalani ujian dan pemeriksaan bagi mengesan sakitnya. Lebih teruk apabila dia pengsan dan muntah darah hampir setiap hari.

"Sebagai ibu, sudah tentu luluh hati saya melihat keadaannya," demikian kata Norashikin Mohd Aziz, ibu kepada pelakon cilik Puteri Balqis Azizi, 11, yang mengesahkan anaknya mengalami masalah jantung.

Ibu 'KL Special Force' itu memberitahu, perkara tersebut dimaklumkan doktor selepas Balqis atau mesra disapa Aqish, melalui siri pemeriksaan kesihatan menyeluruh sejak Disember lalu.

Klik untuk gambar besar

Sebelum ini, ibu Balqis memuatnaik foto anaknya dalam keadaan tidak sedarkan diri di laman Instagram, @rockingbalqis.

Keterangan mengiringi foto terbabit mengejutkan peminat apabila Norashikin mendakwa dia hampir kehilangan anaknya.

Tanpa menyatakan penyakit dihidapi Balqis, Norashikim menyarankan mereka yang mempunyai anak pesakit jantung atau kanser mengamalkan pengambilan teh basil dan daun pasli.

Kenyataannya membuatkan ramai tertanya-tanya apa sebenarnya penyakit dihidapi Aqishs. Namun, ruangan komen yang ditutup menyukarkan peminat berinteraksi dengan bintang cilik itu.

Norashikim berkata, biarpun berdepan masalah kesihatan, Balqis tetap kuat dan tidak mudah menyerah.

"Akhirnya, beberapa minggu lalu doktor dapat mengesan semua simptom terbabit adalah masalah jantung... Ketika ini, rawatan masih diteruskan," tuturnya.

Tambah Norashikim, Balqis yang pernah merangkul Pelakon Wanita Terbaik Asia, Anugerah Televisyen Asia 2014 itu dinasihatkan berehat di rumah secukupnya.

"Kami masih berulang alik ke hospital. Alhamdulillah, sudah nampak perbezaan berbanding beberapa minggu lalu. Malah, Aqish sudah lama kami rehatkan daripada berlakon.

"Sebenarnya, dari dulu lagi, kami hanya terima tawaran yang Aqish mahu saja. Ini kerana dia ada komitmen terhadap pelajaran selain menghadiri kelas piano dan masakan," ujarnya.

Norashikim berkata, ketika ini, Balqis mengisi masa dengan berenang dan menghadiri kelas disukainya.

"Sesi belajar dan berlakon kami rehatkan dulu walaupun sesekali dia merengek rindu hendak pergi ke set," jelasnya sambil menambah selama ini anaknya itu jarang demam sebaliknya aktif biarpun mengalami masalah asma sejak kecil.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"TIDUR DALAM SEDAR & ITULAH YAKINKAN SAYA UNTUK TERUS BERJUANG" - MAMAT KHALID

"Sewaktu dikomakan, saya cukup sedar bahawa saya ditidurkan. Diberi morfin (ubat) agar tidur. Saya bukan koma sebab jatuh bangunan atau tiba-tiba tidak sedarkan diri. Saya masih ingat, saya yang minta disuntik morfin. Itu perkara terakhir yang diingati sebelum tidur panjang.

"Saya tidur dalam sedar dan perkara itulah yang meyakinkan saya untuk terus berjuang," demikian cerita pengarah terkenal, Mamat Khalid, 56, yang turut berkata dalam lena yang separuh sedar, beliau sebenarnya koma sebagai seorang pembikin filem.

Beliaulah seorang penglipur lara yang berjuang untuk terus hidup biarpun dalam keadaan kritikal, walhal pada suatu ketika, jasad dan nyawa berdiam pada garis halus bernama kematian.

Mengakui sangat payah untuk bersuara apatah lagi menggerakkan jari semasa berjuang melawan tubuh yang tidak bermaya sehingga tertanya-tanya apakah kesudahan hidupnya begitu, Mamat bagaimanapun tidak pernah mengalah atau berasa sudah sampai masanya untuk pergi.

Sepanjang lena diulit wayar-wayar, ubat dan morfin yang mengkhayalkan, Mamat menceritakan beliau melihat visual seperti menukar saluran televisyen.

"Saya berjumpa dengan ramai orang. Ada antara mereka yang pernah saya jumpa. Ada yang memang mahu ditemui dan ada langsung tidak dikenali.

Klik untuk gambar besar

"Ingatan itu tidak datang serentak, tetapi apa yang boleh dikatakan, saya mengamati suasana khayal itu daripada kaca mata seorang pembikin filem," jelasnya yang segera menidakkan benang mimpi tersebut akan dipintal dalam karya mendatang.

Ditebak apakah perkara pertama yang terlintas dalam fikiran sebaik sahaja membuka mata, jawabnya spontan: "Keluarga. Saya mahu luangkan banyak masa dengan keluarga. Merekalah yang bersama dengan saya sepanjang sakit.

"Mereka kekuatan saya. Saya mahu pastikan keluarga, isteri dan anak-anak ada di sisi ke mana saya pergi. Mahu makan bersama dan bercuti. Bukannya selama ini saya tidak pedulikan keluarga, tetapi selepas detik yang dilalui, saya mahu memperbanyakkan lagi masa dengan keluarga.

Beliau amat disayangi, jika tidak masakan seluruh warga filem, peminat dan orang yang tidak pernah mengenalinya secara dekat mendoakan kesejahteraan dan kesembuhannya. Sepertimana kudusnya doa orang ramai, begitu besarnya tanggungjawab tertanam dalam jiwa seniman itu ketika ini.

"Saya bersyukur dan berterima kasih kepada semua orang yang mendoakan saya selama berada di hospital. Membaca semula mesej-mesej dalam telefon dan dalam laman sosial, tidak termasuk yang mengadakan solat hajat atau menyedekahkan bacaan Yassin buat saya, perasaan sayu tidak boleh digambarkan.

"Saya menangis dan menyifatkan diri sebagai salah seorang yang cukup bertuah kerana dapat peluang begini. Jadi, apa lagi yang saya boleh buat untuk balas segala budi baik mereka, selain daripada berkarya. Saya kena dan akan terus berkarya untuk mereka. Itu sahaja yang mampu dilakukan untuk balas jasa orang kepada saya," katanya mengakui berada di ambang kematian sewaktu diuji sakit.

Beliau sedar peluang hidup buat pesakit yang berdepan pneumonia atau radang paru-paru yang dimasukkan ke unit rawatan rapi sangat tipis. Namun, ujian yang dilalui memberi hikmah untuk beliau bermuhasabah tentang kesihatan diri.

"Saya rasa seperti mati hidup semula. Kalau komputer, apa yang berlaku baru-baru ini seperti reboot. Badan saya memang perlu di reboot untuk kembali normal. Alhamdulillah, sekarang saya semakin sembuh, cuma otot-otot banyak mengecut. Saya masih lemah untuk berdiri dan cepat letih apabila berjalan, sebab itu perlu gunakan kerusi roda," tuturnya yang menjalani rawatan fisioterapi bersama pembantu kesihatan di rumahnya hampir setiap hari.

Mamat yang dibenarkan keluar dari Hospital Assunta, Petaling Jaya, Selangor kira-kira sebulan lalu kerana masalah paru-paru dan jantung itu turut bercerita tentang adegan-adegan yang bakal disaksikan menerusi telefilem terbaharunya, '17 Puasa' yang bakal disiarkan sekitar dua minggu lagi.

Paling lucu apabila beliau turut berkongsi tentang bayangan adegan daripada filem sambungan 'Hantu Kak Limah' yang sedang direncanakan untuk melakukan penggambaran selewat-lewatnya tahun depan.

Satu perkara yang tidak pernah terhakis daripada ingatan Mamat adalah rasa syukur apabila beliau masih diberi peluang untuk menikmati kemuliaan bulan Ramadan sebagaimana umat Islam lain. Bezanya, kali ini beliau tidak berpuasa di set penggambaran yang sudah menjadi rutinnya setiap kali Ramadan.

"Mulanya, saya mahu bekerja dan turun ke set penggambaran, tetapi tidak dibenarkan oleh keluarga. Mereka mohon saya berehat.

"Mungkin ada benarnya permintaan keluarga kerana saya juga berharap dapat jalani ibadah puasa dengan sempurna tahun ini. Hal ini kerana, saya menghidapi masalah gastrik yang serius," ujarnya yang akan meluangkan banyak waktu berada di Sarang Art Hub dan kediamannya di Ipoh sepanjang Ramadan.

Selain menunggu reaksi peminat untuk menyaksikan drama '17 Puasa', sebuah lagi karya beliau yang ditunggu-tunggu ramai adalah 'Rock 4' yang kini masih dalam suntingan akhir dan proses mixing. Filem arahannya, 'Manap Karaoke' juga bakal ditayangkan menjelang Januari tahun depan.

"Selagi hayat dikandung badan, selagi itulah saya akan berkarya," demikian ikrar Mamat Khalid demi membayar doa dan kasih sayang khalayak terhadap kesenimannya semasa berdepan ujian ditimpa sakit hujung Januari lalu.

www.myartis.com / Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RIHANA OKSANA: "SAYA TAK PERNAH TERIMA SEPINA ATAU SURAT MAHKAMAH"

"Saya tertanya-tanya, apa sebenanya yang sedang berlaku dan 'sampah' apa yang ditulis oleh media bagi mensensasikan berita. Pertamanya ketika mendapat tahu mengenai berita perceraian itu, saya dan Leon berada di rumah kami di Rusia. Saya tak menerima sebarang sepina atau surat mahkamah.

"Keduanya, suami saya seorang Muslim yang baik, dia tidak akan membuat tindakan sedemikian tanpa pengetahuan saya. Undang-undang Islam menyeru untuk melindungi wanita. Seseorang wanita mempunyai hak, dan seperti manusia biasa, walaupun berada di luar negara, dia perlu mempertahankan kedudukannya agar menjadi contoh kepada wanita lain yang berada dalam keadaan serupa.

"Artikel-artikel terbaru yang disiarkan oleh media adalah tidak sah. Saya tidak akan tunduk kepada provokasi dan kekal berniat untuk mempertahankan maruah keluarga saya. Berdiam diri membawa maksud saya mengiyakan kebohongan.

"Anak, keluarga dan seluruh dunia sedang melihat saya, dan saya tak berhak untuk mengalah," jelas Rihana Oksana Gorbatenko melalui laman sosial Instagramnya pagi ini yang menegaskan dia tidak pernah menerima sebarang sepina atau surat mahkamah berhubung berita perceraiannya.

Klik untuk gambar besar

Tulis bekas Ratu Cantik Rusia yang dikaitkan sebagai isteri Sultan Kelantan, Sultan Muhammad V itu lagi, suaminya seorang Muslim yang baik dan tidak akan membuat tindakan sedemikian tanpa pengetahuannya. Tambahnya, undang-undang Islam turut memperjuangkan hak dan melindungi wanita.

Beliau turut menjelaskan, berita-berita yang disiarkan media sebelum ini adalah tidak sah hanya untuk disensasikan. Kata Oksana lagi, dirinya yang berdiam diri sebelum ini tidak bermaksud beliau mengiayakan semua pembohongan (berita yang disiarkan sebelum ini).

Oksana dan Sultan Muhammad dikatakan sebelum ini berkahwin di Rusia selepas video perkahwinannnya menjadi tular seluruh dunia. Selepas itu tersebar pula sijil cerai yang mendakwa Oksana diceraikan dengan talak tiga. Penceraian itu turut disahkan oleh peguam Sultan Muhammad, Koh Tien Hua yang memaklumkan pasangan terbabit bercerai talak tiga pada 22 Jun 2019 mengikut undang-undang syariah.

www.myartis.com / Sumber & foto: Kosmo & Instagram Rihana Oksana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIDAKWA RUMAH TANGGA BERMASALAH - HANEZ SURAYA ENGGAN ULAS LANJUT

Hanez Suraya Abdul Aziz, 30, enggan buka mulut apabila perkahwinannya dengan ahli perniagaan, Romie Razin Adilha Abd Rais yang baru mencecah empat bulan dikatakan sedang bermasalah.

Hanez diminta mengulas perkahwinannya dengan Romie yang dikatakan sedang dilanda masalah sehingga menyebabkan dia meluahkan perasaan sedih menerusi beberapa perkongsian status bergambar di laman sosial Instagram miliknya baru-baru ini.

Menurut Hanez, tiada apa perlu diperjelaskan berhubung dakwaan berkenaan selain dia perlu menghormati suami dan keluarga kedua-dua belah pihak.

Klik gambar untuk size besar

"Tiada komen. Ini kerana sekarang saya sudah bergelar isteri orang dan tidak elok untuk saya mengulas tentang perkara tersebut secara terbuka.

"Isu dan kontroversi bukan perkara baharu dalam karier saya dan apa yang saya pelajari dari pengalaman lalu adalah jangan cepat melatah dan ambil sikap berdiam diri.

"Apa yang orang ingin kata tentang saya atau telahan mengenai rumah tangga kami, biarlah," ujar Hanez dipetik sebagai berkata.

Menurut Hanez, dia tidak mahu dan juga bimbang jika komen yang dikeluarkannya berhubung dakwaan berkenaan akan disalah anggap oleh sesetengah media sekaligus akan menimbulkan masalah lain pula. Malah pelakon itu kini mahu menumpukan sepenuh perhatian kepada keluarga.

Hanez kini yang sudah masuk empat bulan hamil berharap peminat mendoakan kesihatan dia dan juga bayinya menjelang hari kelahiran.

Untuk rekod, Hanez dan Romie mendirikan rumah tangga pada 14 Mac lalu dalam satu majlis yang diadakan di Masjid Putra.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


TUNGGAKAN RUMAH - DBKL USIR YAHYA SULUNG?

Lepas satu masalah, timbul pula satu lagi masalah lain!

Demikianlah penderitaan yang dialami oleh pelakon veteran Datuk Yahya Sulung, 84, yang sedang sakit berikutan Dewan Bandaraya Kuala Lumpur (DBKL) kemungkinan mengusirnya dari kediaman di flat Bandar Baru Sentul, Kuala Lumpur.

Klik untuk imej besar...

Akibat tunggakan yang berjumlah RM800 sejak lapan bulan lalu itu, dia dan isteri, Datin Alisah Ali, 65, telah diminta mengosongkan rumah mereka. Menurut Alisah, fikirannya semakin buntu selepas menerima notis berkenaan kerana perbelanjaan yang terhad tambah-tambah dia kini menghidap kanser paru-paru..

"Benar kami telah menerima notis untuk keluar daripada rumah tersebut kerana gagal menjelaskan sewa selama lapan bulan kerana mengalami masalah kewangan," ujarnya kepada media semalam.

Tambah Alisah, kebiasaannya sewa bulanan rumah itu ialah RM100 dan sebelum ini ia dibayar daripada hasil wang bantuan Baitulmal sejumlah RM400 sebulan. Selain wang itu, dia juga mempunyai wang pencen daripada bekas isteri Yahya yang terdahulu juga berjumlah RM400.

Namun disebabkan mereka berdua mengalami keuzuran, sebilangan besar wang yang diperoleh itu terpaksa digunakan untuk rawatan hospital termasuk perbelanjaan harian rumah.

“Suami saya yang menghidap asma terlalu uzur sementara saya pula sering mengalami kesakitan. Tetapi syukurlah apabila salah seorang anak saudara saya yang tinggal di Setapak membantu untuk menjaga Yahya dan hal seharian,” ujarnya yang malu untuk meminta sumbangan daripada orang ramai.

Bagaimanapun, sebaik mengetahui masalah tersebut, Presiden Persatuan Seniman Malaysia (Seniman), Zed Zaidi akan berbincang dengan DBKL mengenai tunggakan rumah Yahya. Katanya, meskipun masalah tersebut tidak dimaklumkan sendiri oleh pelakon veteran itu kepada Seniman, namun beliau akan tetap berusaha membantu mereka.


ISU KULIT ALBUM ANATOMI - FAIZAL TAHIR PERJELASKAN SEGALA

"Sejak kulit album ini keluar banyak tanggapan positif dan negatif saya terima, ada yang kata ia iluminati, freemason dan ada juga yang nampak ia seperti salib dan menuduh saya murtad.

"Secara dasarnya kulit album Anatomi ini simbolik kepada lagu-lagu dalam album ini dan beberapa benda yang berkaitan dengan kehidupan saya," kata penyanyi Faizal Tahir yang memperjelaskan kulit album terbaharunya berjudul Anatomi.

Faizal Tahir atau nama sebenarnya Ahmad Faizal Mohammad Tahir, 38, berkata, dia juga mempunyai kepercayaan yang kuat terhadap Allah dan tidak takut dengan tuduhan yang mengaitkan dirinya kepada kepercayaan lain.

"Saya mempunyai kepercayaan yang kuat terhadap Allah dan saya tidak takut dengan apa juga persepsi negatif segelintir orang, saya percaya Allah sentiasa memberi bimbingan kepada saya," jelasnya.

Penyanyi lagu 'Sejati' ini menjelaskan kontroversi kulit album baharunya yang menjadi viral di laman sosial sejak ia dikeluarkan minggu lalu.

Foto tidak berbaju serta beberapa simbol dalam kulit album itu telah menimbulkan tanda tanya netizen yang kurang senang dengan rekaan tersebut.

Dalam pada itu, Faizal menjelaskan simbol kuda merupakan lambang tahun kelahirannya, manakala sayap pula berkaitan dengan pasukan bola sepak kegemarannya iaitu Liverpool.

Tambahnya, wanita berpurdah pula merupakan simbolik rasa hormatnya kepada kaum wanita yang menutup aurat dan gambar kanak-kanak berkepala televisyen pula menunjukkan golongan kanak-kanak kini yang terlalu terdedah dengan internet dan televisyen.

"Foto saya empat tangan dan kaki serta tidak berbaju pula adalah lambang lukisan Leonardo da Vincci. Ada juga yang mempersoalkan tentang aurat kerana saya tidak berbaju dalam kulit album ini.

"Bagi saya ramai lagi penyanyi wanita yang kulit album tidak bertudung dan mendedahkan aurat," ujarnya ketika ditemui media pada majlis pelancaran Album Anatomi yang diadakan di IoI Mall City semalam.

Kata Faizal, kulit album rekaan Danny Maskom itu mengambil masa selama lapan bulan untuk disiapkan.

Sementara itu, katanya, lagu-lagu dalam album Anatomi ini juga merupakan rencah mengenai kehidupan dan perhubungan.

"Album ini merangkumi pelbagai aspek seperti lagu Sejati adalah berkaitan hubungan dengan tuhan, Sayang pula lagu untuk anak-anak saya dan Bukan Yang Pertama untuk isteri saya," tuturnya.

Anatomi memuatkan tujuh buah lagu termasuk Assalamualaikum, Sayang, Sejati dan Setia. Tiga lagu baharu iaitu Suriram, Menang, Bukan Yang Pertama, dan single bonus iaitu Dirgahayu dan Negaraku. Album ini sudah mula berada dipasaran sejak 4 November lalu.

Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BAPA ANGKAT MENINGGAL DUNIA, JEP SEPAHTU BERSEDIH

 "Innalillahi wainna ilaihi rojiun.. Terima kasih untuk segala jasa, tunjuk ajar dan nasihat. Aku kenal pantun ini kira-kira 20 tahun yang lalu di rumah orang tua ini.

"Pucuk paku atas paku,
Paku ada di atas dulang,
Cari aku dalam aku,
Aku ada didalam terang.

"Al-Fatihah buat Haliman Bin Masran," tulis pelawak Jep Sepahtu, yang berkongsi duka apabila bapa angkat yang dikenali sejak 20 tahun lalu telah meninggal dunia.

Difahamkan, Allahyarham Haliman merupakan anggota keluarga paling rapat dan dianggap sebagai bapa.

Takziah diucapkan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU SOLAT DALAM KERETA: "KERANA ALLAH BUKAN MANUSIA" - FATHIA

Selepas sering terpalit dengan kontroversi hangat, pelakon Fathia Latiff sejak kebelakangan ini dilihat lebih berhati-hati lebih-lebih lagi untuk memuatnaik gambar dan status di media sosial.

Boleh dikatakan kesilapan lalu banyak mengajar pelakon 'Ariana Rose' itu untuk menjadi lebih baik.

Namun baru-baru ini, viral di media sosial video Fathia mendirikan solat di dalam kereta ketika dalam perjalanan ke pertunjukan fesyen Primavallet yang diadakan di Hotel Majestic, semalam.

Video solat itu dimuatnaik menerusi laman Instagram oleh rakannya iaitu penggaya rambut Ridzokumura pada petang semalam.

Menerusi video tersebut, rakannya itu memuji Fathia yang tidak meninggalkan solat dan masih menunaikan kewajipan sebagai umat Islam walaupun di dalam kereta.

Klik untuk gambar besar

Difahamkan, ketika itu, waktu solat hampir tamat dan pelakon yang kini bergelar penyanyi itu segera menunaikan solat.

Seperti biasa ada saja mulut-mulut netizen yang merasakan tindakan Fathia itu tidak betul kerana menunaikan solat di dalam kereta yang sedang bergerak dan mengenakan solekan tebal.

Namun, ada juga yang memuji Fathia kerana tidak meninggalkan solat dan masih menunaikan solat di dalam kereta kerana Islam agama yang sangat mudah.

Fathia ketika diminta mengulas isu itu menjelaskan solat yang dilakukan di dalam kereta adalah urusannya dengan Allah.

Fathia atau nama penuhnya Nur Fathia Abdul Latiff, 30, berkata, dia juga tidak menyedari perbuatan itu dirakamkan oleh rakannya.

"Saya kerjakan solat kerana Allah bukan kerana manusia. Maaf saya tidak tahu aksi saya dirakam," ujarnya.

Melakukan solat fardu dalam kenderaan dibolehkan dengan syarat seseorang itu benar-benar berhadapan dengan kesukaran iaitu kegagalan mencari tempat bersesuaian menunaikan solat selain perlu menghadap kiblat dan dalam keadaan berwuduk.

Namun jika tidak dapat menghadap kiblat atas sebab-sebab tertentu, maka seseorang itu perlu meyakini telah menghadap ke arah kiblat.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BILA ARTIS DERMA DARAH...

KUALA LUMPUR – Syarikat pengurusan artis Aquila Emas dan Celeb Nexus Premium Community menganjurkan Kempen Derma Darah bertemakan ‘1 Komuniti ke 1 Komuniti’.Tema tersebut adalah simbolik dimana Celeb Nexus sebagai satu komuniti bekerjasama dengan komuniti di sekitar kawasan Bandar Sri Permaisuri. Dengan sokongan Pusat Darah Negara, kempen ini telah dimulakan bersama komuniti di Kondominium Vista Amani sebelum ia diteruskan dengan komuniti yang lain pada masa akan datang.Objektif kempen berkenaan adalah bertujuan untuk mengisi keperluan tabung darah negara yang amat diperlukan ketika ini serta mendidik orang ramai agar tampil secara sukarela untuk menderma darah. Pada masa yang sama, orang ramai turut berpeluang beramah mesra dengan para artis dan selebriti di bawah syarikat pengurusan artis Aquila Emas seperti Ainul Aishah, Airis Yasmin, Amar Delon, Diana Johor, Hafiz Halim, Hafidzuddin Fazil, Lana Nodin, Serina Redzuawan, Shuba Jay, Tengku Adrian, Tony Eusoff, Y Hoong, Yasmin Hani, Zed Zaidi dan Zizan Nin.Dr Haji Sallehudin Abu Bakar, Pengarah Jabatan Kesihatan Dewan Bandaraya Kuala Lumpur mewakili Menteri Wilayah Persekutuan dan Kesejahteraan Bandar, YB Senator Dato’ Raja Nong Chik Raja Zainal Abidin hadir merasmikan kempen.“Kita amat berbangga atas inisiatif yang dilakukan oleh syarikat pengurusan artis Aquila Emas dan Celeb Nexus dalam menganjurkan kempen ini. Saya difahamkan, inilah kali pertama syarikat pengurusan artis menganjurkan aktiviti bermanfaat seumpamanya dan amat berpuas hati dengan sambutan yang diterima pada hari ini” katanya.Selain itu, beliau juga turut meluangkan masa untuk melawat ke sekitar kawasan menderma darah di Kondomium Vista Amani.Menurut Pengarah Urusan Aquila Emas, En. Syarizan Md. Isa, “Kempen ini selaras dengan gagasan 1 Malaysia di mana penderma darah diperlukan tidak mengira jantina, etnik atau agama. Melalui Kempen Derma Darah ‘1 Komuniti ke 1 Komuniti’ ini kami ingin membantu Pusat Darah Negara menyebarkan keterangan dan informasi yang jelas tentang kebaikan dan proses menderma darah”.“Inisiatif syarikat pengurusan artis dan selebriti seperti kami ini diharap akan dapat menarik lebih ramai penderma untuk menderma darah. Pada masa yang sama, para penderma dan pengunjung berpeluang beramah mesra bersama artis selebriti terkenal kami. Pihak Aquila Emas akan menganjurkan aktiviti seperti ini lagi dalam perancangan akan datang selain ia juga dapat mengeratkan hubungan artis dan peminat”.Turut ditawarkan dalam kempen terbabit, hadiah menarik kepada pengunjung yang bertuah.Mengenai Aquila EmasAquila Emas ialah syarikat perunding pembangunan dan pemasaran bakat. Bagi memastikan bakat – bakat di bawah naungan Aquila Emas pergi lebih jauh dari hanya “menonjolkan bakat yang terbaik”, Aquila Emas menerajui konsep 360° di dalam perundingan pembangunan dan pemasaran bakat di Malaysia. Mengenai Celeb NexusCeleb Nexus adalah program keahlian ‘Premium Community’ yang diambil dari singkatan perkataan ‘Celebrity Nexus’ yang juga bermaksud ‘Celebrity Link’. Yuran keahlian sebanyak RM100.00 dan yuran tahunan adalah RM 30.00 yang boleh dibuat melalui kad kredit, kad debit atau tunai samada melalui kaunter bergerak Celeb Nexus atau secara ‘on-line’. Ahli akan mendapat ‘Starter Kit’ yang mengandungi kad keahlian yang berbentuk unik, pelekat kereta, barangan premium Celeb Nexus, pek ‘Starter Kit’ 2 dalam 1 yang boleh diubah menjadi ‘file folder’ yang menarik dan pelbagai lagi barangan yang bernilai lebih dari RM 1,000.00(\__/)(='.'=)(")_(")www.myartis.com 2010


HAK JAGA ANAK -  AIDIL ZAFUAN HADIR PROSES SULH

Setelah tewas pusingan awal  iaitu kes kembali taat (nusyuz) dan disaman kerana didakwa gagal menunaikan tanggungjawab memberi nafkah, pemain bola sepak kebangsaan, Aidil Zafuan hadir di Mahkamah Tinggi Syariah, Seremban, Negeri Sembilan, semalam, bagi proses sulh hak penjagaan dua anak lelakinya.

Dalam laporan akhbar, Aidil atau nama sebenarnya Mohd Aidil Zafuan Abdul Radzak, 25, proses sulh hari pertama hanya membabitkannya dan pegawai Mahkamah Tinggi Syariah Seremban, manakala isterinya, Rita Rudaini Mokhtar, 33, tidak dapat hadir saat akhir.

“Proses sulh pertama tetap diteruskan kerana tarikh sudah ditetapkan oleh mahkamah dan akan disambung pada tarikh ditetap kelak menerusi surat dikeluarkan Pendaftar Mahkamah Tinggi Syariah Negeri Sembilan,” katanya.

Peguamnya, Noor Ariff Delia ketika ditemui di pejabatnya di Senawang, berkata Aidil memfailkan permohonan sulh itu pada 1 November lalu bagi mencari jalan penyelesaian awal terhadap hak penjagaan anak.

“Proses sulh bertujuan mencari jalan penyelesaian antara pasangan suami isteri itu bagi membolehkan kedua-dua pihak mendapat keadilan.

"Tuntutan hak penjagaan anak ini boleh dilakukan walaupun pasangan tidak bercerai,” katanya.

Pada 15 Mei lalu, Aidil menarik balik permohonan cerai terhadap Rita Rudaini atas alasan ingin berbaik semula.

Terdahulu pada 13 Disember lalu, Rita Rudaini turut memfailkan permohonan hak penjagaan anak di Mahkamah Rendah Syariah Subang Bistari, Petaling Jaya, Selangor.


LEPAS NORA DANISH, NABILA HUDA PULA KENA KECAM

Jika sebelum ini pelakon Nora Danish menjadi perhatian netizen dek kerana pakaian 'hiking' yang dikatakan agak sendat, malah seperti 'berb*g*l', terkini nama pelakon Nabila Huda pula yang hangat diperkatakan berhubung isu pakaian juga.

Menerusi satu perkongsian di laman Instagram, Nabila memuat naik gambar sedondon memakai busana berwarna putih sedang menikmati percutian pendek bersama temannya.

Penampilan Nabila itu menimbulkan rasa kurang senang netizen yang tampil menegur pengacara 'Melodi' itu supaya menjaga aurat. Meskipun ada yang meninggalkan komen berbaur sindiran, namun ada yang menitipkan doa agar pelakon itu diberikan petunjuk oleh Allah.

Apa pun, kita doakan semoga terbuka hati untuk menutup aurat dengan sempurna. Amin.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


USAHA DAPAT ANAK KE-2 - YANA BERHABIS RM20K JALANI IUI

"Saya sudah tiga kali mencuba kaedah IUI (Intrauterine Insemination) sejak Disember 2017 hingga Mac lalu namun semua usaha itu tidak membuahkan hasil.

"Doktor menasihatkan saya untuk lebih banyak berehat dan kurangkan pergerakan jika ingin membuat rawatan selanjutnya selepas ini," kata pelakon Yana Samsudin, 33.

Yana memberitahu yang dia berhabis kira-kira RM20,000 untuk kaedah permanian antara rahim (IUI) dalam usaha untuk mendapatkan anak kedua.

Klik untuk gambar besar

Meskipun, ketiga-tiga kali percubaan melalui kaedah itu gagal, Yana tidak merasakan duit yang dilaburkan untuk melakukan kaedah itu satu kerugian.

"Saya tak rasa rugi pun, yang penting kita usaha. Mungkin belum masanya untuk saya mendapat cahaya mata lagi," ujarnya.

Yana dan Fadzil telah mendirikan rumah tangga pada 2015 dan dikurniakan seorang cahaya mata sulung, Aisy Mateenkini berusia 2 tahun.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


IBU MASIH 'SINDIR' : "TAWAR HATI KETIKA TUNANG" - BAPA ELFIRA

"Dari hari pertama menipu sampailah hujung tanduk pun masih menipu bila nak berubah? Seseorang yang sudah biasa berbohong baik dalam ucapan mahupun tindakan hakikatnya sedang menjerumuskan diri ke lembah kehinaan.

"Dia sedang menambah catatan amal buruknya yang kelak harus dipertanggungjawabkan. Berupayalah menghindari kebohongan seremeh apa pun berlaku jujur baik dalam ucapan dan tindakan.

"Betapa pun pahitnya yakinlah kejujuran akan lebih dihargai," demikian kata-kata ibu Elfira Loy, Filzah Yusoff yang terus mencetuskan spekulasi mengenai pertunangan anaknya dan Sufian Suhaimi yang putus.

Dalam kenyataan itu, ibu Elfira mempersoalkan sikap seorang individu yang suka menipu. Tidak pasti sindiran itu ditujukan kepada siapa?

Klik untuk gambar besar

Sejak kelmarin, Filzah aktif meluahkan rasa tidak puas hati terhadap seseorang yang dipercayai Sufian. Sebelum ini, Filzah menyebut mengenai isu permintaan wang hantaran yang tidak mampu ditunaikan Sufian.

Akaun nama Mamacat2016 itu bagaimanapun tidak mendapat reaksi positif netizen yang rata-rata menempelak tindakan wanita itu. Keadaan itu membuatkan Filzah bertelagah dengan netizen yang tidak bersetuju dengan pendapatnya.

Selain ibu Elfira Loy, bapanya, Ahmad Sabri Ariffin turut bersuara apabila mendedahkan ketika majlis pertunangan berlangsung, hati kecilnya sudah merasakan sesuatu yang tidak kena. Malah perjalanan majlis juga tidak lancar seolah memberi petanda tidak baik tentang hubungan mereka.

"Jujurnya ketika majlis bertunang bulan Oktober lalu pun saya sudah tawar hati. Tapi saya ikut rentak dan percaya mungkin ini semua ujian serta dugaan kecil. Majlis pertunangan pun sebenarnya kelam kabut”

"Saya lihat ia petanda tak baik yang hubungan mereka takkan lama. Cuma saya tidak mahu buat keputusan terburu-buru kerana ia soal kebahagiaan anak sendiri.

"Kira-kira dua bulan selepas bertunang saya berbincang dengan ibu Elfira untuk tidak meneruskan hubungan mereka," tuturnya.

Biarpun isterinya sendiri membangkitkan soal wang hantaran baru-baru ini, namun Sabri tetap bertegas bahawa wang hantaran bukan punca perpisahan anaknya dan Sufian. Jelasnya, pihak keluarganya juga tidak pernah meminta-minta tentang wang hantaran sebelum ini.

"Kenapa ada yang beranggapan wang jumlah hantaran tinggi menjadi punca. Masa dua majlis berkenaan pihak keluarga saya sendiri tak ada minta yang minta-minta. Jadi kenapa perlu ada andaian itu dan ini," ujarnya.

Nampaknya sekarang sudah terbalik, kalau dulu pihak Elfira yang meminta pihak Sufian untuk tidak memberikan kenyataan kepada media tetapi kini pihaknya pula yang banyak meluahkan rasa hati yang terbuku. Hmm..

www.myartis.com / Sumber: mStar & Oh Bulan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


5 GAMBAR - AYU & ZAQUAN DAPAT 'BABY BOY' LAGI

"Alhamdulillah berkat doa dari keluarga, kawan2 dan kalian semua.. pada jam 2:15 petang Ayu selamat melahirkan baby boy seberat 2.73kg alhamdulillah syukur syukur syukur," ujar Ayu Raudhah melalui instagramnya.

Untuk rekod, Ayu dan Zaquan sebelum ini mempunyai seorang anak lelaki yang bernama Muhammad Aisy Qaiser yang kini berusia setahun.

Tahniah diucapkan!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


AMBOII... MURAH REZEKI YOE PAREY & BEDOL BILA SYAHMI SEDEKAH 'MOTOR YSUKU'

"Hadiah Y15 untuk Yoe & Bedol..," kongsi pengarah muda filem 'Mael Totey The Movie' iaitu  Syahmi Sazli, 26.

Syahmi dalam diam telah menghadiahkan motosikal Y15 kepada Yoe Parey dan Bedol, pelakon Orang Kurang Upaya (OKU) di bawah arahannya.

Perkongsian tersebut dikongsikannya melalui beberapa keping gambar di facebooknya memperlihatkan dia menyerahkan motosikal itu kepada mereka berdua.

Melihat kemurahan hati Syahmi, rata-rata netizen memberi komen positif dan kata-kata pujian kepada Syahmi sambil mendoakan pengarah muda itu dimurahkan rezeki.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HASNOL KESAL GAMBARNYA SEMASA JALANI PEMBEDAHAN LUTUT DIGUNA SCAMMER

"Saya baru tahu perkara ini daripada seorang wanita yang hampir terkena. Mujurlah dia semak dulu dan tidak terpedaya. Dia cari profil saya di Instagram dan hantar tangkap layar dengan individu scammer itu untuk saya ambil tindakan lanjut."

Ujar penyanyi Hasnol Hassan Ariff, 52, yang kesal dengan tindakan seorang lelaki yang mencuri gambar-gambarnya semasa menjalani pembedahan lutut pada Julai lalu di media sosial dan menggunakan gambar itu untuk meminta wang daripada orang ramai di Facebook.

Kata Hasnol, lelaki dipercayai scammer itu mendakwa kononnya dia adalah kawan Hasnol dan mahu meminjam wang daripada mereka yang bersimpati dengan menyertakan nombor akaun bank.

Malah, jelas Hasnol, dia mendapatkan perkara ini selepas seorang wanita tampil memaklumkan kerana tidak mahu nama penyanyi itu busuk seolah-olah memeras wang orang konon keadaannya sedang sakit.

Klik untuk gambar besar

Tambahnya lagi, wanita terbabit sengaja melengahkan pemindahan wang supaya dia boleh membuat laporan polis, namun menghebohkan dulu dengan pihak media berhubung kegiatan scammer itu.

"Saya baru nak buat laporan polis. Wanita ini pun tahu ia scam. Jadi dia lengahkan pemindahan wang hingga saya boleh buat laporan polis dan hebohkan dulu dengan pihak media.

"Dia lengahkan supaya dapat nombor akaun scammer ini dan dari situ boleh kesan semua maklumat selepas laporan polis. Modus operandinya ialah mencari mangsa menggunakan platform dating Facebook," katanya yang tidak mahu masyarakat tertipu.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TAK MAHU SEKADAR 'BALUT' AURAT" - CHE TA MAHU BERFESYEN PATUH SYARIAH

"Semenjak awal tahun ini sebenarnya saya sudah mula mengubah kepada fesyen yang lebih patuh syariah dalam usaha menutup aurat dengan sempurna dengan mengenakan pakaian yang longgar. Saya tidak mahu sekadar 'balut' aurat tapi sebenarnya tidak sempurna malah dosanya sama sahaja dengan tidak menutup aurat.

"Alhamdulillah perlahan-lahan saya cuba ubah ke arah lebih baik dan paling penting istiqamah dalam melakukan sesuatu," demikian kata pelakon dan usahawan Rozita Che Wan yang kini dalam usaha untuk menutup aurat dengan sempurna.

Ujar Rozita atau lebih mesra disapa Che Ta, bukan hanya sekadar memakai tudung, beliau juga mahu berfesyen ke arah patuh syariah seperti yang dituntut dalam Islam.

Klik untuk gambar besar

Che Ta dikenali sebagai selebriti yang sering tampil dengan pelbagai fesyen yang unik, kata orang, kalau Che Ta pakai apa pun, mesti akan nampak anggun dan cantik. Namun, sejak kebelakangan ini Che Ta nampaknya lebih selesa mengenakan pakaian seperti jubah dan baju kurung yang agak longgar.

Memang bukan mudah untuk melakukan perubahan tetapi jangan mudah putus asa. Perasaan ikhlas untuk berubah ke arah lebih baik akan hadir dengan sendiri dan kami doakan agar Che Ta teus istiqamah.

www.myartis.com / Sumber & foto: mStar & Instagram Rozita Che Wan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CAPRICE TIDAK DISIASAT - POLIS NASIHATKAN ORANG AWAM JANGAN SEBAR FITNAH & AIB

Polis Diraja Malaysia (PDRM) mengingatkan orang awam agar tidak terus mensensasikan isu penyanyi rap Caprice membabitkan personaliti dakwah, Ustaz Ebit Lew, susulan kekecohan yang ditimbulkan.

Bagaimanapun Pengarah Jabatan Siasatan Jenayah (JSJ), Bukit Aman, Datuk Seri Abd Jalil Hassan berkata, sehingga kini tidak menerima sebarang laporan mengenainya.

"Tiada kertas siasatan dibuka mengenai perkara ini. Walau bagaimanapun orang awam dinasihatkan untuk tidak menyebar atau membuat kenyataan berbaur fitnah atau mengaibkan seseorang kerana ia merupakan satu kesalahan.

"Ia boleh disiasat mengikut Seksyen 500 Kanun Keseksaan iaitu fitnah dan Seksyen 504 Kanun Keseksaan kerana sengaja mengaibkan dengan niat hendak membangkitkan pecah keamanan," katanya dalam satu kenyataan pada Isnin.

Klik untuk gambar besar

Bukan itu sahaja, siasatan juga boleh dibuat mengikut Seksyen 505 Kanun Keseksaan iaitu kenyataan yang boleh mendatangkan khianat awam serta Seksyen 233(3) Akta Komunikasi dan Multimedia Malaysia 1998 kerana penggunaan tidak wajar kemudahan rangkaian atau perkhidmatan rangkaian.

"Justeru itu, orang ramai dinasihati agar tidak mensensasikan isu ini dan tindakan tegas tanpa kompromi akan diambil jika mendapati wujud pelanggaran undang-undang sebagaimana yang dinyatakan," tegasnya.

Isu membabitkan Caprice dan Ebit mula timbul selepas penyanyi itu menegur Ustaz Ebit berhubung misi pendakwah tersebut di Gaza, Palestin. Lebih mengeruhkan keadaan apabila Caprice berkongsi mesej yang dihantar di aplikasi WhatsApp secara terbuka di Instagram pada Jumaat lalu.

Bagaimanapun Caprice akhirnya tampil memohon maaf kepada Ebit dan beberapa pemimpin lain pada Isnin.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SITI SARAH: "RUPA BOLEH 'TOUCH-UP', BAKAT BOLEH DIGILAP"

Punyai pendirian tersendiri berhubung bakat dan rupa seseorang individu yang ingin bergelar artis, enyanyi Siti Sarah Raissuddin berkata, kedua-dua elemen itu tidak penting selagi seseorang artis itu tidak punyai faktor-X.

"Kalau tanya saya antara rupa dan bakat mana lebih penting? Saya akan kata X-factor. Kenapa? Sebab X-factor ni tak semua orang ada. Rupa boleh di'touch-up'... Bakat boleh digilap. X-factor it's a GIFT! Tak boleh dapat kat mana-mana," tegasnya.

Mengulas lebih lanjut realiti industri hiburan, pelantun lagu Kesetiaan itu punyai beberapa contoh tepat.

Klik untuk gambar besar

"Pernah tak tengok orang berlakon muka cantik, berlakon pun pandai tapi macam ada kekosongan di situ. Kenapa? Ok lagi satu contoh, ada orang yang bersuara sama seperti artis A, kadang wajah dia lebih cantik atau kacak dari artis A, tapi kenapa dia tak boleh jadi setaraf dengan artis A? Sebab maybe X-factor tidak ada," tambahnya.

Baru-baru ini tular apabila isu rupa dan bakat menjadi sandaran untuk dipilih sebagai artis masa kini hingga ramai dalam kalangan selebriti tampil memberikan hujah masing-masing.

www.myartis.com / Sumber & foto: Astro Gempak & Instagram Siti sarah

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::